
Kreon, Konge af Theben. Eurydike, hans Hustru. Hæmon, hans Søn.

Antigone I hans Søsterbørn, Døttre af Ismene f den afdøde Konge Ødipus.

Tiresias, en Sandsiger. En Drabant. Et Bud. Et andet Bud.

Chor af thebanske Geronter.

(Stumme Personer: To Drabanter hos Kreon. To Terner hos Eurydike. To
Mænd af Vagten, som føre Antigone. En lille Dreng, der ledsager
Tiresias.)

Handlingen foregaaer i Theben paa Pladsen foran Kreons

Kongeborg.Støttende sig til et Alter foran Kongeborgen i Theben staaer
Antigone taus og hensunken i Tanker. Ved Lyden af Fodtrin løfter hun
Hovedet. Ud af en Sidedør i Paladset træder Ismene. Antigone gaaer
hende imøde, griber hendes Haand og fører hende frem paa Prosceniet.

Antigone. 1VI it eget Liv, Ismene, Du min Søstersjæl, Hvad Jammer veed
Du af Ødipus' Rædselsarv Som Zeus ej lader times i vor Levetid? Ak,
ingen Sorg kan nævnes, ingen Syndestraf Og ingen Skjændsel, ingen Skam
for Dig og mig, Som ikke jeg saa skeet og fuldbragt over os. Og hvilken
Dom er det nu, der, som Rygtet gaaer, Blev kundgjort nys af Fyrsten for
alt Stadens Folk? Fornam Du noget, eller blev det for Dig dulgt, At en,
vi elske, er af Fjendens Had forfulgt?

Ismene.

Ak, nej, om ingen, jeg har kjær, Antigone,

Fornam jeg Budskab, godt saa lidt som ondt, fra sidst

Da begge to vi begge vore Brødre saa

I blodig Tvekamp for hinandens Haand forgaa.

Fra samme Stund, Argiverhærens Fjendeflok

Inat paa Flugt blev slagen, veed jeg intet mer,

Slet intet, intet, ingen Sorg og ingen Trøst.

Antigone.

Det skjønned jeg. og derfor jeg dig kalde lod Af Slottet ud, at ene Du
mig høre skal.8

Sophokles.

[V. 20—45.

Ismene.

Hvad nu? Et Ord, en ld har synligt grebet Dig!

An ti gon e.

Ja, vid! A f vore Brødre fandt Kong Kreon kun Den ene værdig til en
Grav, den anden ej. Blot Eteokles har han, som det siges, undt
Anstændigt efter Skik og Brug et Hvilested I Jordens Skjød, en
Hædersplads i Skyggers Land. Men den usaligt faldne Polynikes' Lig Har,
efter Rygtet, Stadens Folk han strengt forbudt At dække mildt med Jord
og fælde Taarer for. Nej, ubegravet, ubegrædt vor Broder blev Til
Fangst og Fryd for byttelystne Ravne slængt. Det, melder man, den
ridderlige Kreon har Befalet Dig og mig at taale, særligt mig. Snart
kommer selv han hid at varsle lydt derom For hver, som ej har hørt hans
Bud, og Buddet er Alvorlig ment, thi hvo hans Villie trodse tør Skal
dø, skal stenes offenligt til Straf derfor. Nu veed Du det, og hurtigt
skal det vise sig, Om kjæk Du er, hvad heller fejg din Byrd til Skam.

Ismene.

Hvad mener Du, Afsindige, hvad evner jeg At lægge til og trække fra i
denne Sag?

A n t i g o n e.

Tænk efter! Vil Du hjælpe mig og være med?

Ismene.

Til hvilket Vovestykke? Hvorpaa pønser Du?

Antigone.

Om din og min Haand løfte kan vor Broders Lig.

Ismene.

Du vover at begrave ham mod Stadens Lov?

Antigone.

Ja, min han er — og din, om end Du nægter det.Y. 46-77.J

Antigone.

9

Ismene.

Formastelige, tør Du trodse Kreons Bud?

Antigone.

Ja! Hvor tør Kreon vriste mig min Broder fra?

Ismene.

O ve, betænk dog, Søster, hvad vor Fader leed, Hvor afskyet og foragtet
han tilgrunde gik, Da for en selvgjort, selvopdaget Brødes Skyld Med
egen Haand han rev sig begge Øjne ud. Tænk, at hans Moder og hans Viv,
to Navne, ak, Paa samme Kvinde, tvandt sig selv til Død en Snor. Men
vore stakkels Brødre øved Brodermord Og gik i Døden sammen for
hinandens Haand. Skal ogsaa vi, vor Stammes sidste skaante Skud Med
Skam og Skjændsel ryddes bort, fordi paa Trods Vi overtraadte
Herskermagtens Villiesbud? Nej, husk, at Du og jeg blev kun til Kvinde
skabt, Til Kvinder kun, for ej at yppe Strid med Mænd. Husk ogsaa det,
at altfor stærk er han, der bød, Saa lyd ham baade heri og i værre
Ting. Selv beder jeg den Dødes Sjæl forlade mig, At tvungen jeg af
Overmagt ham svigte maa. Men Lov er Lov, og ingen Klog forsøge vil At
gjøre det, hvad ikke han har Evne til.

Anti gone. O, jeg skal ikke bede Dig, og vilde Du Nu hjælpe mig, fik
ikke mer Du Tak derfor. Bliv Du kun ved din Mening, men min Broder
flyer Jeg selv til Jord og døer med Ære for min Daad. Kjær skal hos ham
jeg hvile, hvem jeg selv har kjær; Min Skyld var ene Kjærlighed. Og
større Trang Har jeg til Dødes Venskab end til Levendes, Thi hos de
Døde boer man længst. Men Du, gak Du Og haan den Pligt, som Guder selv
har helliggjort!10

Sopliokles.

[V. 78-99.

Ismene.

Jeg haaner ingen hellig Pligt, men altfor svagt Mit Hjerte blev til
Modstand imod Mennesker.

Antigone.

Ja, sig Du hvad Du vil til Forsvar; nu gaaer jeg Og reder selv min
elskte Broders Lig en Grav.

Ismene.

Fortabte Søster! Angst for Dig betager mig.

Antigone.

Spar Du din Angst for mig og skjøt din egen Sag.

Ismene.

Gjør idetmindste, hvad Du gjør, saa skjult, Du kan, Tal ej derom, ti
stille; det skal ogsaa jeg.

Antigone.

Aa nej, tal kun og angiv mig! Din Taushed gjør Dig meget mer forhadt,
end om Du meldte alt.

Ismene.

Dit Blod er hedt, skjøndt Frygten burde kjøle det.

Antigone.

Hvad Frygt! Jeg veed, jeg tækkes dem, hvem helst jeg vil.

Ismene.

Ja, hvis det lykkes, men den Sag gaaer aldrig godt.

Antigone.

Nuvel, saa gaaer den galt. og saa er det forbi.

Ismene.

Langt bedre strax at afstaa fra hvad ej kan ske.

An ti go ne.

Ved saadan Tale bliver mig Du dybt forhadt Og skal med Rette hades af
den Dødes Sjæl. Men lad Du roligt mig med samt min Ufornuft Nu gaa i
Fare, thi hvad end mig times kan, Mig times intet værre end at dø med
Roes. Gaaer.

Ismene.

Ja, ja, saa gak! Er end Du paa Forstanden blind, Gjør kjær Dig dog din
Troskab og dit Søstersind!

Gaaer ud til den anden Side.V. 100-124.] Antigone. 11

Choret, bestaaende af thebanske Oldinger i hvide Klæder og med hvide
Stave i Hænderne, træder i to Afdelinger fra højre og fra venstre ind
paa Skuepladsen (Orehestra) og bevæger sig syngende omkring
Dionysosalteret.

Choret. (Første Strophe.) Morgensol i dit Straalebad Aldrig stod Du saa
lys og glad Over Thebanernes Syvportstad!

Du kom, Du kom! Højt i det Høje, Højt over Dirke, der strømmer klar,
Sejersstolt Du Dig opladt har

Du Dagens gyldne, glimrende Øje! Argos' Hær, som imod os drog Og stolt
paa sølvblanke Skjolde slog,

For Solskinspilene Flugten tog, For din Braad maatte Nakken den bøje.

Den Hær havde mod vor Stad og vort Land Polynikes ført, hin Ufredens
Mand. Som en Ørn, der kredser om Afgrundens Rand,

Lod Hæren Krigsskriget klinge. Den Ørn fløj hid med Skrig og med Vold.
Som skinnende Dun, naar Sne falder kold, Var hvert Dun i dens Bryst et
skinnende Skjold Og Hjelmbuske Fjer i dens Vinge.

(.Første Modstrophe.) Svævende over os Ørnen stod; Om Stadens Porte den
blinke lod De Spyd, der sad som Kløer i dens Fod.

Men bort den fløj uden at smage Vort Blod, den fløj inden Ildens Magt
Steg til den kunde i Grus faa lagt

Murkronens Tinder og Borgens Tage. Opskræmmet trindtom af Raab og
Larm,Sophokles.

[V. 125-150

Saaret i Ryggen og ramt i Barm

Flygtede Ørnen, der stred med Harm Mod Thebens kjæmpende Drage.

Thi Herskeren Zeus er al Hovmod gram, Han saa deres Pral, og det
tirrede ham At skue den Flok, der med Brask og Bram

Sine gyldne Vaaben lod gunge. Han slynged sin Lynild i Skaren ind, Da
rulled til Jord, bedøvet og blind, Den Helt, som allerede fra Murens
Tind Vilde højt en Sejerssang sjunge.

(Anden Strophe.) Tumlende styrted han ned, saa Jorden gynged, Han, der
sin flammende Brand mod Borgen slynged

Han, hvis Stormskrig i Kampens Gny Drøned som Brag fra en Tordensky.

Snart hist, snart her i Tummel og Støj En Fjende sit Liv itnod Døden
bytter. Dræbende hen over Valpladsen fløj Ares, den vældige Rytter.

De Høvdinger syv, som med Heltemod Brød frem mod de syv, der ved
Portene stod, Faldt selv; deres Rustning rødnet af Blod,

Blev Zeus til Sejersløn givet. Dog, sammen kun faldt de usalige to,

To Brødre, der fødtes til sammen at bo Men med fældede Landser brød
Frændetro Og skilte hinanden ved Livet.

(Anden Modstrophe.) Nu lod dog Guderne Sejren med Ære komme, Theben,
den vognrige Stad til Fryd og til Fromme. Nu skal Krigens blodige
DaabV. 151—179.]

Glemmes i Festlag og Fryderaab.

En Kreds om Gudernes Templer vi slaa; Ved Dagens Lys og i Nattens Mørke
Fremmest i Dandsen skal Bakchos gaa, Thebens Beskytter og Styrke.

Men hist træder Kreon ud af sit Slot, Menøkeus' Afkom, vor nye Drot,
Hvem Skjæbnens Spil har til Magten kaldt, Saa et Kongespir ham ihænde
faldt.

Hvad pønser han paa? Hvi gav han os Gamle Ved Sendebud en Befaling alt
Til flux vort Raad at forsamle?

Ud af Fløjdørene i Paladsets Midtfront, den saakaldte Kongeport, træder

Kreon.

I Venner! Nu har Guderne bragt Statens Skib Paa Kjøl igjen, skjøndt
haard var Bygen, vi red af. Saa har til Eder fremfor alle Bud jeg sendt
Og kaldt Jer hid, thi vel jeg veed, at først I var Bestandig tro mod
Kongeslægten La'ios. Jeg veed, at, da Ødipus frelste denne Stad For
siden selv at gaa tilgrunde, stod 1 fast Omkring hans Børn med Huldskab
og Hengivenhed. Nu, da hans Sønner begge to paa samme Dag I Dobbeldøden
fulgtes, som de gav og fik Ved grumt at dyppe Haanden i hinandens Blod,
Har selv jeg arvet enevældig Kongemagt I Kraft af nærmest Slægtskab med
den Æt, som faldt. Helt vanskeligt tilbunds at kjende nogens Sind, Hans
Hjertelag, hans Tankesæt og Standpunkt, før Man kjender ham som Hersker
af den Lov, han gav. Hvad mig nu angaaer, mener jeg, at den Regent, Som
tøver med at slaa en god Beslutning fast14

Sophokles.

[V. 180-212.

Og svag og frygtsom tier, hvor han tale skal, Er jammerlig som faa; det
har jeg altid ment. Og den, der sætter andre Hensyn mere højt End
Fædrelandets Tarv, er ingen Tanke værd. Nej, jeg — det høre Zeus, der
ser og hører alt — Skal ikke tie, hvor jeg ser, at onde Raad Vil skade
Byens Velfærd og dens Borgere. Og aldrig faaer den Mand, som vil vort
Land tillivs, En Ven i mig, thi vel jeg veed, at Landets Gavn Er alles
Gavn, og Landet selv vort ælleds S kib Et Venneskib med Kjendingsflag:
Alt vel ombord! Med sligt Bestik jeg Stadens Fartøj styre vil, Og
derfor har i Samklang med hvad nys blev sagt Jeg udstedt en Befaling om
Ødipus' Børn. Thi Eteokles, som sin Fædrestad til Værn Stred herligt
over alle og led Heltedød, Til Jorden stedes skal med al den Pomp og
Pragt, Der smykker kun de højstfortjente Dødes Grav. Den anden Broder,
Polynikes, mærk Jer vel, Som til sit Hjemland og sit Hjemlands Guder
kom Med Avindskjold igjen for af sin Fødestad At levne kun en Askehob
samt lædske sig I Frændeblod og slaa sit Folk i Trældomsaag, Om ham
befol jeg, at der intet Gravsted maa Ham vies, ingen Klage lyde ved
hans Lig. Nej, blottet skal hans døde Legem, Ravn og Hund Til Rov, paa
Marken ligge slængt, en Skam at se. Saa løcl mit Bud, og aldrig bør en
Niding faa Af mig den samme Hæder som en pligttro Mand. Men hver, soin
elsker Fædrelandet, skal hos mig Al Ære nyde ligefuldt i Liv og Død.

Ghorføreren. Beslutning tog Du, Kreon, o Menøkeus' Søn, Saavel om
Stadens Fjende som om Stadens Ven.

Y. 213-237.]

Du har vel Ret at dømme efter eget Skjøn Enhver af os, der leve, og de
Døde med.

Kreon.

Sørg altsaa for, at Buddet bliver overholdt.

Ghor føreren. Det Hverv kan bedre røgtes af en yngre Mand.

Kreon.

Ja, Vagt har jeg allerede nu ved Liget sat.

Ghorfø reren. Nuvel, naar det er gjort, hvad vil Du fordre mer?

Kreon.

At ej I støtte dem, der staa mit Bud imod.

Chorføreren. Saa dum er ingen, at en Dødsstraf lokker ham.

Kreon.

Ja, vel er Dødsstraf sat som Løn derfor, men tidt Gaa Folk af Lyst til
Fordel i den visse Død.

Ind fra venstre kommer en Drabant af Vagten.

Drabanten. Min Hersker, jeg vil ikke paastaa just, jeg løb Saa rap
tilbens herhen, at jeg har tabt mit Vejr. Nej, ofte nok paa Vejen jeg
betænkte mig Og standsed tidt og vilde vende om igjen. Thi stadigt
talte min Forstand og sagde mig: Du Daare, gaaer Du hen, hvor Straffen
venter Dig? Bliv, hvor Du er, din Dumrian, lad Kreon faa Det Bud af
andre, læg Du ikke Ryggen til. I slige Tanker gik jeg jevnt og stille
nok, Og saadan bliver selv den mindste Strækning lang. Tilsidst jeg dog
mig overvandt til hid at gaa; Nu melder jeg, hvad meldes bør, skjøndt
intet godt, Og som et Skjold jeg skyder for mig frem den Tro, At det
kun sker, hvad Skjæbnen alt bestemt mig har.

Kreon.

Hvad nu, forklar mig Grunden til din Modløshed.__•

16 Sophokles. [V. 238-265.

Drabanten.

Hør først, hvad nærmest angaaer mig, thi ikke jeg Har øvet Daaden, aner
heller ikke, hvem. Og Uret var det, om jeg selv led Ondt derfor.

Kre on.

Du tager mange Forbehold og reder Dig

Med Omsvøb ud af Sagen, hvad den Sag saa er.

Drabanten. Naturligt nok, at Frygten gjør omstændelig.

Kreon.

Kom med din Melding i en Fart og pak Dig bort!

Drabanten. Det skal jeg. Der er en, som har i Huj og Hast Begravet
Liget ved at drysse Sand derpaa Samt fuldbragt alt, der kræves til den
Dødes Fred.

Kreon.

Hvordan? Hvem understod sig til at vove det?

Drabanten. Det veed jeg ikke. Ingen havde Pladsen rørt Med Hakkehug og
Spadestik, men hel og fast Laa Jordens Skorpe; Hjulspor fandtes heller
ej Saa lidt som andre Mærker af en Gjerningsmand. En af os saa, hvad
hændet var, han kaldte strax De andre til, og Raadvildhed os alle greb.
Thi Liget var, skjøndt ikke lagt i Grav, dog dækt Løst med et Lag af
Muld til Fred og Sonebod. Ej heller havde Hunde eller vilde Dyr Den
Dødes Legem krænket eller sønderslidt. Nu brød der Strid og Skjændsmaal
løs; hver Vagtsoldat Skjød Skylden paa sin Sidemand, og nær det var Til
Slagsmaal kommet, inden nogen hindred det. Thi hver sin Del af Brøden
bar, men ingen lod Bestemt sig pege ud, hver sagde god for sig, Hver
loved til Bevis paa sin Uskyldighed At friste Jernbyrd, Baal og Brand
samt alskens Ed

-- ' f*V. 266—298.]

Paa hverken selv at være Skyld ejheller blot At kjende Sagens Udspring
eller Ophavsmand. Tilsidst, da ingen anden Udvej viste sig, Udtalte en
et Ord, som bragte hver Mand til At sænke sky sit Blik, thi hverken
kunde vi Bestride Raadets Rigtighed ejheller se, Hvordan det skulde
ende godt. Men Raadet var At melde alt og intet holde skjult for Dig.
Den Plan vandt Bifald, og paa mig Ulykkesfugl Faldt Loddet med den
Vinding og den Gunst at gaa. Jeg gik med Sorg og kom til Sorg, thi vel
jeg veed, At ingen ynder den, der bringer ond Besked.

Ghorføreren. Min Konge! Hjertets Røst. har strax tilhvisket mig, At
Guderne maaske tog Del i denne Daad.

K re on.

Saa ti, før ved din Tale Du faaer tirret mig

Og trods din Alder tilmed som en Taabe staaer.

Hvad Afsind, at Du falder paa, at Guderne

Kan føie mindste^Medynk med den faldne Mand!

Maaske Du troer, at de af Tak og Kjærlighed

Begraved ham, fordi han drog med Ild og Sværd

Mod deres Templers Søjler, deres Templers Guid,

Mod Landet, de bebo, og mod hver Lov, de gav!

Har nogen Gud Du set, som var en Niding huld?

Nej, aldrig! Denne Sag er bragt istand af Folk,

Der nødigt se mig herske, og som hemmeligt

Modvirke mig og bryste sig og ikke vil

Gaa lydigt under Aaget til mit Velbehag.

Af slige Folk, forstaaer jeg nok, blev Vagtens Mænd

Bestukne til at øve denne Skjændselsdaad.

Ak, ingen anden Kunst bekom os Mennesker

Saa slet som Kunsten at slaa Mønt: for Møntens Skyld

Forødes Stæder, Mænd maa gaa fra Hus og Hjem.

Thi ond er Møntens Lære, den forleder selv

218 Sophokles. [V. 299-323..

De rene Hjerter til i Skam at søle sig, Den drætter op til Færdighed i
alskens Kneb Og faaer den værste Side frem af hver en Sag. Dog henter
den, hvem Penge har forført til Øndt, Engang med Tiden sikkert sin
fortjente Løn. Og stol paa mig, saasandt jeg endnu troer paa Zeus,.
Forstaa det vel, jeg sværger Dig min Ed derpaa! Hvis ej I finde den,
der har begravet ham, Og faa den Frække ført for mine Øjne frem, Skal
ingen af Jer slippe med den blotte Død Men grusomt pines først, indtil
I tilstaa alt, At I kan lære, hvor I Vinding søge tør, Og siden tjene
Penge, naar I først har set, At ikke alting strax kan sættes om i Mønt.
Thi lurvet Fordel bringer, som det oftest gaaer, Sin Elsker mere Skade
end den gavner ham.

Drabanten. Tillad et Ord kun, eller skal jeg strax afsted?

Kreon.

Ser Du da ikke selv, hvor ondt dit Ord mig gjør?

Drabanten. Hvor gjør det ondt, i Hjertet eller Ørerne?

Kreon.

Du undersøger tilmed, hvor min Sorg mig traf!

Drabanten. Ja, jeg traf Øret, Gjerningsmanden traf din Sjæl.

Kreon.

Fordømt, hvad sluddervorn og snedig Skurk Da er!

Drabanten. Det er jeg nok, men ikke Skyld i denne Sag.

Kreon.

Jo, netop Skyld! For Penge har Du solgt dit Liv!

Drabanten.

Hvor slemt, naar den, hvis Mening afgjør, mener fejl.V. 324—353.]

Kreon.

Præk nu om Mening, men, hvis ej I fange mig Forbryderen, skal snart I
mærke paa Jer selv, At ublu Vinding slaaer sin egen Mand paa Hals.

Gaaer.

Drabanten. Ja, gid Du fik ham fanget! Men, hvadenten Du Saa faaer ham
eller ej — det raader Skjæbnen for —, Skal aldrig nogensinde mere mig
Du se. Og at jeg nu saa nemt mig ud af Sagen trak Mod al Forventning —
Tak, derfor, I Guder, Tak!

Skynder sig ud.

Ghoret. (Første Strophe.) Meget er til af Kraft og Magt, Men den
højeste Kraft blev i Mennesket lagt;

Vældigt, hvad Mennesket vover! Brøler end Søen ved Vintertid,

Pidsket af Storm og skummende hvid, Mennesket gaaer dog derover.

Aar efter Aar tør han jage sin Plov I den hellige Jord, den utrætteligt
nærende, Dybt i Gudinden med Plovjernet skjærende Tramper han hende med
Hestenes Hov.

(Første Modstrophe.) Aldrig fløj Fugl saa højt og let, At ikke jo
Mennesket tik den i Net, Bjergenes Vilddyr han tæmmer. Smaafisken
ogsaa, Havdybets Barn,

Fanger han strax i sit knyttede Garn, Lidet kun Dybet den gjemmer.

Midler han ejer til Trældom og Død For hver Skabning, der sorgløst sin
Føde sig sankede, Tyren han tvang, og den stolte, den mankede Hest
bærer Aaget, som Mennesket bød.

2"20

(Anden Strophe.) Og Sprogets det lynsnare Sværd Og Statsklogt og
borgerlig Færd Han opfandt til Støtte for Livet. Mod Frost og mod
Snestormens Sus Han tømrer og luner sit Hus, Mod alting blev Vaaben ham
givet. Saa skrider han rustet til Kamp og bered Mod alt, hvad ham
truer; kun Døden, den gramme, Gjør ene hans Magt og hans Stolthed
tilskamme; Dog, Midler mod pinefuld Sygdom han veed.

(Anden Modstrophe.) Sin Kløgt, sin Opfindsomheds Frugt Har stundom han
nyttet og brugt Til Gavn, men og stundom til Skade. Naar lovlige Veje
han gaaer I Gudsfrygt og Retfærd, han staaer Paa Samfundets højeste
Stade. Men fredløs er den, der i Lidenskabsrus Og Loven til Trods efter
Frihed kun tragter. Gid aldrig en Mand vorde Gjæst i mit Hus Eller
Fælle med mig, om han Loven foragter.

Ved at faa Øje paa Antigone, der med bundne Hænder føres ind af Vagten,
standser Cboret sin rhythmiske Dands og

udbryder:

O, Sorrig og Spe, som I Guder lod ske! Kan Læben vel nægte, hvad Øjet
maa se? Antigone, Ungmø og Jomfru blide! O, Jammer og Ve, O, Barn af en
Fader, som tungt maatte lide!

Har Dig de mon bundet med Bast og med Baand, Fordi din afsindigt
ulydige Haand Stødte Kreons Magtbud tilside?V. 384-408.] Antigone. 21

Drabanten. Her er hun! Det er hende, som begraver ham! Nu fik vi hende
fat! Men hvor blev Kreon af?

Chorf ører en. Her kommer han fra Slottet, som han kaldet var.

Kreon træderind.

Hvad Nyt, hvortil jeg kommer just i rette Tid?

Drabanten. Min Konge! Ingen bør forsværge hvadsomhelst, Thi sidste Plan
slaaer første Plan paa Mund; det ser Jeg selv; jeg loved nys at komme
aldrig mer, Da dine Trudsler stivned mig mit Blod til Is. Men ingen
Glæde lignes kan i Styrke dog Med den, der hændes stik imod hvad ventet
var. Saa kom jeg, skjøndt jeg dyrt forsvor at komme hid, Og bringer
denne Jomfru, der blev greben just Ifærd med Graven. Intet Lod blev
kastet her, Thi min og ingen andens er den rige Fangst. Tag hende da,
min Konge, gjør, hvad helst Du vil, Forhør og døm! Jeg selv staaer nu
retfærdiggjort Og bør med Skjel for hvert et Ansvar kjendes fri.

Kreon.

Hvor og hvorledes greb Du den, Du her har bragt?

Draban ten. Hun offrecl til den Døde, dermed veed Du alt.

Kreon.

Forstaar Du, hvad Du siger? Er Du vis derpaa?

Draban ten. Jeg saa jo selv, at hun begrov den dræbte Mand Imod dit
Forbud. Er min Tale nu Dig klar?

Kreon.

Men hvordan blev hun sporet op og greben fat?

Drabanten. Det gik saaledes til. Da jeg tilbage kom Med Byrden af din
Harmes tunge Trudselsord,22

Sophokles.

[V. 409—442.

Saa fejed strax vi Jorden af den Døde bort,

Og da vi havde blottet helt det møre Lig,

Tog selv vi Plads paa Bakken, hvor det blæste frisk,

Saa langt som muligt borte.fra den Stank, der kom.

Der ildned vi hinanden op med skrappe Ord

Og onde Ønsker for enhver, som sveg sin Vagt.

Saadan forgik en Stund, til midt i Ætheren

Højt oppe Middagssolens blanke Skive stod.

Og Luft blev Ild. Med Et fløj da fra Jorden op

En Hvirvelvind, der slåp et Himlens Uvejr løs

Udover Landet; Stormen rusked hvert et Blad

Paa Slettens Træer, og vidt omkring blev Luften fyldt

Med Støv; det sved i Øjnene; vi'lukked dem.

Da Vejret langt om længe saa bedaged sig,

Fik strax vi Syn paa Pigen; hun opløfted højt

Et Jammerskrig som af en plyndret Fugl, der ser

Sin Rede tom og sine Unger slæbte bort.

Saadan brød hun, da hun saa Liget ligge bart,

I Veraab ud; en rædselsfuld Forbandelse

Hun sendte dem, der slig en Gjerning havde voldt.

Saa dækked hendes Hænder Liget til med Jord,

Højt løfted hun af Malm en herlig Offerskaal

Og vied med trefoldig Bøn hans Støv til Fred.

Ved dette Syn vi skyndte os i Løb derhen

Og lagde Haand paa hende, men hun skræmtes ej.

Og, da for alt, hvad før og nu var sket, vi højt

Beskyldte hende, tilstod hun frimodigt strax.

Skjøndt glad jeg er derfor, er jeg bedrøvet dog,

Thi vel er det en Lykke, at jeg selv gik fri,

Men tungt at føre Venner i Fortred og Straf.

Dog er det min Natur at tage saadant let

I Sammenligning med min egen Sikkerhed.

Kreon (til Antigone).

Og nu til Dig, der staaer og stirrer for Dig ned! Svar, tilstaar Du din
Gjerning eller nægter Du?Y. 443-470.]

Antigone.

Jeg tilstaaer alt og nægter ej med mindste Ord.

Kreon (til Drabanten).

Ja, gaa saa Du din Vej i Fred, hvorhen Du vil, Fri som Du er for Skyld
og Del i denne Sag.

Drabanten fjerner sig.

(til Antigone).

Nu svar mig Du i Korthed uden mange Ord, Har selv Du vidst, at det, Du
gjorde, var forbudt?

Antigone.

Naturligvis. Hvad andet? Det var vel bekjendt.

Kreon.

Og ikke desto mindre har Du brudt min Lov?

Antigone.

Din Lov? Den Lov blev ikke mig forkyndt af Zeus, Ejheller gav
Retfærdighedens Dis, der boer I Dødens Land, os Mennesker en saadan
Lov. Jeg aned ikke, at din Magt var stærk nok til At sætte Guders
hellige uskrevne Bud Selvraadigt ud af Kraft, Du, Du, som selv skal dø!
Guds Bud er ikke fra idag og fra igaar Men evigt! Ingen saa, hvem i vor
Barm det skrev, Og ingen Frygt for Menneskenes Overmod Skal volde mig
en Straffedom fra Guderne. Hvad Nytte til? Dø skal jeg dog alligevel,
Om Du end lod mig leve. Sker det saa lidt før End ellers var bestemt
mig, saa desbedre kun. Thi for enhver, hvis Liv som mit forløb i Sorg,
I stadig Sorg, maa Døden som en Vinding staa, Og derfor er den Skjæbne,
jeg imøde gaaer, Mig let, o let. Men blev jeg for afmægtig til At hygge
lidt om Liget af min Moders Søn, Ja det, det maatte være tungt. Ske
saa, hvad vil! Og hvis Du troer, at jeg har handlet daarligt nu, Saa
kald mig Daare; Daare er og bliver — Du!

Sophokles.

[Y. 471-499.

Ghorf øre ren. Det er Ødipus' Barn, hun gaaer sin Faders Vej, Stolt
staaer hun mod sin Skjæbne fast, hun viger ej.

Kreon (til Chorføreren).

Ja, ja, tro mig, et altfor stolt ubændigt Sind Staaer først for Fald;
det haardeste, det rene Jern Vil allerførst af Heden blive sprødt og
skjørt Og springe, saa det splintres; sligt har tidt man set. Meel
stakket Tøjle tæmmes kan en Hest, var end Den nok saa springsk, og
meningsløst ser Stolthed ud Hos den, der helt og holdent er i Andres
Magt. — Men hun har først og fremmest vist sit Overmod Derved at hun
brød Loven, som for alle gjaldt. Nu viser hun sit onde Sind for anden
Gang Ved trods sin Skyld at bryste sig og spotte frækt. Dog, ikke mer
er jeg en Mand, men hun en Mand, Saafremt hun slipper fra sin Voldsdaad
uden Straf. Er saa hun end min Frænkes Barn, om saa hun stod Mig mere
nær end alt, hvad Zeus til Slægt mig gav, Skal hun saalidt som hendes
Søster dog gaa fri For Straf og Død, thi Søsteren har samme Del Som hun
i Planen om at faa begravet ham.

(Til en Hirdmand i sil Følge).

Kald hende hid! Derinde saa jeg hende nys Forvildet gaa og halvt som
ude afsig selv, Thi oftest røber strax en ond Samvittighed Det trædske
Raad, en Sjæl i Mørket klækked ud. Dog er det ogsaa stygt, naar En, der
greben blev I Brøde, gjør sin Brøde til Fortjeneste.

Antigone.

Har Du mig større Straf bered end Døden blot?

Kreon.

Vist ikke nej! Din Død er mig tilstrækkelig.

Antigone.

Hvad venter Du saa paa? Saalidt som jeg formaaerV. 500-520.]

At taale Dig, hvad heldigvis jeg aldrig kan, Saalidt kan Du begribe mig
og hvem jeg er. Thi hvorved kunde bedre Roes jeg vinde mig End ved en
Grav at tue om min Broders Lig? Det vilde alle sige var fortjenstfuldt
gjort, Om ikke Skræk for Dig bandt deres Tungebaand. Men blandt de
mange Rettigheder, Konger fik, Er ogsaa den at være haard og
hensynsløs.

Kreon.

Det tænker ene Du af hele Kadmos' Folk.

Antigone.

Nej, hver og en! De logre kun af Frygt for Dig.

Kreon.

Saa skam Dig, om Du ikke gjør som hver og en.

Antigone.

Min Troskab mod min Broder gjør mig ingen Skam.

Kreon.

Er han da ej din Broder, som imod ham faldt?

Antigone.

Jo, Søn af samme Mand og Søn af samme Viv.

Kreon.

Hvi gjør Du da din anden Broder Skam og Spe?

Antigone. For sligt den Døde aldrig mig beskylde vil.

Kreon.

Du gjorde en Forræder til hans Ligemand.

Antigone.

Den Slagne var min Broder, han var ingen Træl.

Kreon.

Han drog med Hærskjold hid; den anden værged os.

Antigone.

Men for dem begge fordrer Hades samme Ret.

Kreon.

Ej bør en Niding stilles lige med en Brav.26

Sophokles.

Antigone.

Hvem veed, maaske har netop Døden Ret dertil.

Kreon.

Min Fjende er, om end han døer, mig dog forhadt.

Antigone. Mit Liv er ikke Had, mit Liv er Kjærlighed!

Kreon.

Saa stig i Mørket ned og elsk hvem der Du vil, Thi her faaer ingen
Kvinde Magt, mens jeg er til.

Vagten nærmer sig med Ismene.

Choret.

Alt har de fra Slottet Ismene bragt, For sin Søsters Skyld maa hun
grædende lide,

Skygger som Mulm ved Efteraarstide Har Sorgen omkring hendes Pande
lagt, Og paa Kind strømme Taarerne stride.

Kreon (til Ismene).

Nu Du, der som en Snog ind i mit Hus Dig sneg Og ståk mig lumsk, fordi
jeg mindst forstod, at selv Jeg fostred tvende Furier til min Thrones
Fald. Svar strax, var og Du med til at begrave ham? Nu tilstaa eller
sværg paa din Uskyldighed!

Isme n e.

Ja, jeg har gjort det, hvis min Søster tilstaaer det, Jeg har min Part
af Skylden, jeg var ogsaa med.

Antigone.

Der roser Du Dig uden Ret, thi selv Du stod Min Plan imod, ejheller fik
Du Lov af mig.

Ism ene.

Men nu er Du fortabt, og nu kan samme Baad Os gjerne føre sammen over
Dødens Flod.

A n tig o ne.

Hvis Daaden er, veed Hades og hans Skyggehær, Min Ven er ikke den, der
kun er Ven i Ord.Y. 544-562.]

Ismene.

Nævn ikke, Søster, mig til Skam, at ingen Del Jeg tog i denne Gjerning.
Lad mig følge Dig!

Antigone.

Følg ikke mig! Gjør aldrig det til Dit, hvad ej Du rørte med en Finger.
Nok, at jeg gaaer bort.

Ismene.

Hvad Værd for mig har Livet, naar jeg mister Dig?

Antigone.

Derom spørg Kreon. Hans Du er med Liv og Sjæl.

Ismene.

Hvortil den kolde Haan, den gjør Dig ingen Gavn.

Antigone.

Nej, værst for mig, at jeg min Søster haane maa.

Ismene.

Hvormed kan jeg endnu maaske dog tjene Dig?

Antigone.

Red kun dit Liv. Jeg ønsker selv, at Du gaaer fri.

Ismene.

Saa ve mig, er min Skjæbne helt fra din da skilt?

Antigone.

Ja, Du har valgt at leve, jeg har valgt at dø.

Ismene.

Desværre, skjøndt jeg bad Dig og formaned Dig.

Antigone. Du staaer i dine Øjne ren, i andres jeg.

Ismene.

Og dog er Skylden fælles for os begge to.

Antigone.

O, kom til Ro! Lev Du! I mig er Livets Lyst Forlængst alt død; min
Plads er paa de Dødes Kyst.

Kreon.

Af disse unge Piger er den ene født Afsindig, og den anden, troer jeg,
blev det nu.28

Sophokles.

Ismene.

Ja, Herre, naar man taber alt, staaer heller ej Forstanden til at
redde; ogsaa den gaaer tabt.

Kreon.

Det ses paa Dig, der med en Ond vil dele Ondt.

Ismene.

Kun hun, som her staaer, giver Livet Værd for mig.

Kreon.

Sig ikke „hun, som her staaer"; hun er ikke mer.

Ismene.

Saa har Du dødsdømt da din egen Sønnebrud?

Kreon.

En anden Viv forplante kan min Sæd og Slægt.

Ismene.

Men ingen kan ham elske mer end hun det gjør.

Kreon.

For onde Kvinders Favn min Søn jeg vogte skal.

A n t i g o n e.

Min kjære, kjære Hæmon, hvilken Synd mod Dig!

Kreon.

Afskyelig er Du med samt din Kjærlighed.

Ch o r føreren. Kan Du for Alvor volde da din Søn den Sorg?

Kreon.

Det Ægteskab har Hades opløst, ikke jeg.

Chorføreren. Saa er den unge Pige dømt til Undergang?

Kreon. Af Dig og mig i Fællesskab.

(Til Vagten.)

Og skynd Jer nu Før hende ind, Drabanter, thi fra denne Stund Har disse
tvende Kvinder ingen Frihed mei\ Den allermest forvovne flygter
allerhelst, Kan fra den visse Død han se ved Flugt sig frelst.

Antigone og Ismene føres bort.V. 582—614.] Antigone. 29

Choret.

(Første Strophe.) Salig den Sjæl, som ikke blev født til at lide! Dømme
først Guder en Æt til ustandselig Kvide, Drukner hvert Slægtled i
Ulykkens Strømme de stride. Paa Sorrig følger Sorg paany, Som Uvejrssky
paa Uvejrssky Hen over Havet sin Støvregn af Tusmørke ryster. Paa
Bølgen ud, der ruller hult, Sig breder Muhn, der dybt laa skjult,

For Slaget af Brændingen stønne de skummende Kyster.

é

(Første Modstrophe.) Lidelser ser jeg af Labdakossønner, som døde,
Nutidens Kval lod af Fortidens Jammer sig føde, Slægt bringer Slægt
ingen Soning, men alle skal bøde. Nu for Guders Vrede maa Den
allersidste Blomst forgaa, Der paa Ødipus' Stamme sad herlig at skue.
Dødens Haand med blodig Kniv Ender nu den Roses Liv, Den døer af sin
heftige Glød og fortærende Lue.

(Anden Strophe.) Hvo tør, Zeus, mod din Vælde gaa, Hvo kan Sejr af din
Villie vinde, Du, hvem Søvnen, der alt kan binde, Aldrig bandt, og de
Aar, som rinde, Stadigt rindende dog lod staa?

Aldrig træt og med evig Magt Throner Du paa Olympens Sæde Højt i
flammende Glands og Glæde,

Mens om Mennesket Mulm blev lagt, Mulm, saa Fejltrin hans Fod maa
træde.30

Sophokles.

[V. 615-645.

(Anden Modstrophe.) Haabets Baad flakker vidt om Land, Mangt et Liv den
til Frelse gavned, Mangen dog kun i Blændværk havned, Drøm og svigefuld
Ild han favned, Brændt han har sig af Uforstand.

Stort og sandt er det sagt, at tidt Skjelner ikke mer Gavn fra Skade
Han, hvis Livslykke Guder hade.

Længe, længe har da han lidt, Stakket Tid var hans Tanker glade.

Ghorføreren (tu Kreon.)

Der træder Hæmon af Slottet ud, Det sidste Skud af din egen Stamme.

Sørger han dybt for sin unge Brud Og det Slag, der hans Elskov vil
ramme?

Kreon.

Det skal vi høre strax som et Orakelsvar. Min Søn, er Sagens Udfald Dig
bekjendt, og kom Du hid i Harm mod Faderen for Brudens Skyld, Hvadeller
er, trods alt, jeg Dig bestandig kjær?

Hæmon.

Min Fader, jeg er din, og dine vise Raad Vejlede mig, og gjerne jeg dem
følge skal. Hos mig gaaer ikke Tanken om et Ægteskab Forud for Ønsket
om at se Dig herske godt.

Kreon.

Vel svart, min Søn; gaa stedse ud fra det, at alt

Maa for en Faders Villie langt tilbage staa.

Thi derfor bad man Guder sende naadigt Børn

Til Huset, at de trives maa i Lydighed,

Saa Last og Brast med os de kan mod Fjenden staa

Og gjøre Vennen Gavn, som deres Fader gjør.

Men den, der sætter onde Børn i Verden ind,V. 646—680.]

Om ham kan siges, at de Børn blev givne ham

Til Sorg for ham og til hans Fjenders Skadefryd.

Derfor, min Søn, giv aldrig din Forstand til Pris

For Kvinders sledske Kjærtegn; Du bør selv forstaa,

At kolde Favntag faaer man, naar en daarlig Viv

I Huset reder Leje; thi hvad Saar gik mer

Til Marv og Ben end det, en troløs Ven os slog.

Vend haanligt da den fjendske Skabning Ryg og lad

I Hades hende søge sig en Ægtemand,

Thi ene hende af min Stads det hele Folk

Jeg grebet har i aabenbar Ulydighed,

Og ikke vil som Løgner for mit Folk jeg staa:

Dø skal hun, om saa end hun raaber nok saa højt

Paa Zeus og Slægtskab, thi hvis jeg min egen Slægt

Ej ave kan, langt mindre da de Fremmede.

Kun den, der sine egne holder bravt i Tugt,

Vil og i Staten staa som en retfærdig Mand.

Gjør derfor En paa Loven Vold med Overgreb

Og finder paa at trodse dem, hvis Magten er,

Skal ingenlunde Roes for sligt af mig han faa.

Nej, er en Konge valgt, saa maa man lyde hvert

Hans mindste Ord, om Ret han eller Uret har.

Jeg troer, at den, der indser dette, ligegodt

Kan herske selv og følge andres Herskerbud

Og, hvor i Slagets Uvejrsstorm sin Plads han flk,

Der staaer han fast, som Pligt og Kammeratskab bød.

Men ingen værre Pest jeg veed end Lovløshed,

Den lægger Byer øde, rydder Slægter ud

Og bryder Hul paa Forbundsfællers Fylkerad

Til Vej for Flugt og Fald, men i en ordnet Hær

Har Lydighed mod Øversten frelst mangt et Liv.

Derfor maa den, der staaer ved Styret, selv staa fast

Og allermindst da for en Kvinde give tabt.

Thi skal man falde, bør for Mandshaand dog det ske,

Men falde for en Kvinde — hvilken "Skam og Spe!32

[V. 681-713.

Chorføreren. Hvis ej min Alder svækket har min Dømmekraft, Troer jeg,
at Du har Ret i hvad Du her har sagt.

Hæmon.

Min Fader, Guder gav os den Forstand, vi fik,

Forstanden, som er alle Skattes største Skat.

Bestride hvad Du nys har sagt, er vanskeligt,

Jeg kan det ikke, ønsker knapt at kunne det.

Dog har maaske og Andenmand et Gran af Ret.

Min Sag det er at give nøje Agt paa alt,

Hvad Folk kan sige og hvad Folk kan klage paa.

Den simple Mand tør ikke træde frem for Dig

Med den Slags Ord, du muligt tog ham ilde op.

Mig derimod er ej det skjult, at hemmeligt

Den hele Stad beklager denne Jomfru dybt

Og mener, at hun mer end andre ufortjent

Tilgrunde gaaer som Offer for en herlig Daad:

Han, som forhindred, at en falden Broders Lig

Laa henslængt ubegravet for at ædes op

Af Hunde og til Lokkemad for Ravn og Grib,

Har ikke hun fortjent en gylden Hæderskrands? —

Slig Tale løber Staden tyst og lønligt om.

Hvad mig nu angaaer, Fader, har kun det mig Værd,

Der Dig til Pryd og Dig til Lykke tjene vil.

Thi hvad kan glæde Sønnen som hans Faders Roes

Paa samme Vis som Sønnens gjør hans Fader stolt?

Vær derfor ej for selvtillidsfuldt sikker paa,

At rigtigt ser kun Du og alle andre falsk.

Thi den, der troer, at ene han og ingen fler

Begavet blev med Klogskab og Veltalenhed,

Har tidt, naar man saa efter, vist sig hul og tom.

Nej, selv den største Vismand gjør det ingen Skam

At lære nyt og ikke staa for fast paa sit.

Ved Bredden af en Bjergelv ser man tidt, at Træer,

Der bøje sig for Strømmens Tryk, faa Lov at staa,Y. 714-737.]

Mens de, der gjøre Modstand, rykkes op med Rod.

Og den, som spænder Sejlets Skjøde altfor fast

Og aldrig firer, løber Baaden let i Sænk,

Saa kan han sejle videre med Kjølen op. —

Giv efter, Fader, kald dit vrede Sind til Ro!

Hvis jeg, trods al min Ungdom, skjønner ret iblandt,

Staaer over andre Mennesker den sjeldne Mand,

Der alt forstaaer og intet mer at lære har.

Men da en saadan ikke tidt i Verden ses,

Er den Mand viis, der følger et forstandigt Raad.

Chorføreren. Ja, Herre; hør forstandigt Raad af ham, som han Af Dig;
thi bedst fra tvende Sider ses en Sag.

K r e o n.

Skal jeg nu tage imod Raad, jeg gamle Mand, Og gaa i Lære hos et Barn
og høre ham?

Hæmon.

Hør mig kun der, hvor jeg har Ret. Er end jeg ung, Bør ej paa Alder
blot men og paa Daad man se.

Kreon.

Det kalder Du en Daad at føre Fjendens Sag?

Hæmon.

Jeg vilde aldrig føre Sag for noget ondt.

Kreon.

Er hun da ikke smittet af et ondt Begjær?

H æ m o n.

Det mener ikke Thebens Folk i Fællesskab.

Kreon.

Skal Folket drage Grændser for min Myndighed?

Hæmon.

Der lød dit eget Udbrud helt ungdommeligt!

Kreon.

Hvordan? Hvem anden styrer Staten her end jeg?

Hæmon.

Den Ståt er ingen Ståt, hvor En bestyrer alt.

Kreon.

Er ikke Stad og Ståt da Fyrstens Ejendom?

Hæmon.

Saa sid og hersk alene i en uddød Stad!

Kreon.

Han gjør saasandt, jeg troer, med Kvinden fælles Sag-

Hæmon.

Er Du da Kvinde? Det er Dig, hvis Vel jeg vil!

Kreon.

Hvad, frække Slyngel, svarer Du din Fader saa?

Hæmon.

Ja, thi jeg ser, at Du begaaer en blodig Synd.

Kreon.

Er det en blodig Synd at holde Magten højt?

Hæmon.

Det gjør Du ikke, hvis Du haaner Guders Lov.

Kreon.

O, jammerlige fejge Sjæl og Pigehelt!

H æ mon.

Knapt nok saa fejg, at jeg for Slethed bøjer mig.

Kreon.

Jovist! Hvert Ord har Du til hendes Forsvar sagt.

Hæmon.

Dertil for Dig og mig og for de Dødes Fred.

Kreon.

Dog skal Du aldrig favne hende levende.

Hæmon.

Saa døer hun, men alene skal hun ikke dø.

Kreon.

Hvad? Driver Du din Frækhed til at true mig?

Hæmon.

Hvormed? Jeg taler kun imocl din Uforstand.

Kreon.

Prøv paa at lære mig Forstand, din dumme Dreng.V. 755-776.]

Hæ mon.

Du taler selv, men taaler ej et Ord til Svar.

Kreon.

Svar ikke, tir mig ikke, usle Kvincletræl!

Hæm on.

Var ikke Du min Fader, skulde Svar Du faa!

Kreon.

Ja saa! Se, se! Men, ved Olympen, mærk nu selv, At stakket Glæde fik Du
af at haane mig!

(Til en af Tjenerne i Følget.)

Før Skarnet hid, at hun paa Øjeblikket strax Kan blive dræbt i Paasyn
af sin Fæstemand!

Hæm on.

Aa nej, bild blot Dig aldrig ind, at hun skal dø I Paasyn her af mig,
og fuldt saa lidt skal Du I Verden mer din Søn for dine Øjne se; Saa
ras mod dem, der er tilsinds at taale det.

Iler ud.

Ghorføreren. Min Drot, din Søn gik harmfuld bort med Graad paa Kind;
Saa stor en Sorg er farlig for saa ungt et Sind.

Kreon.

O, lad ham gaa med samt sin Trods og Indbildskhed, Han frelser ikke
disse Søstres Liv derved.

Chorførere n. Skal virkeligt de miste Livet beggeto?

Kreon.

Nej, ikke hun, som ej var med; der har Du Ret.

Ghorføreren. Og hvilken Dødsstraf har den anden Du bestemt?

Kreon.

Ud i en vild og ensom Egn hun føres skal

Og levende begraves i en Klippegrav.

Lidt Mad skal hun faa med, saa vi gaa fri for Skyld

Og intet Ansvar bære, hvis hun døer af Sult.

3*36

Sophokles.

[V. 777—805.

Dernede kan saa Hades, hendes Yndlingsgud, Fra Døden hende fri, naar
smukt hun beder ham. Hvis ikke, vil hun, skjøndt en Smule sent,
forstaa, At ringe Tak hun af de Døde vente maa.

Gaaer.

Choret.

(Strophe.) Eros, store Sejervinder, Magt, som alle Sjæle binder,

Gud, hvis Leje blødt er redt Paa hver fager Jomfrues Kinder,

Vidt Du har din Vinge bredt Over Hav og grønne Lunde, Ingen Gud Dig
modstaa kunde,

Men har Døgnets Søn Dig set, Gaaer ham Vid og Sands tilgrunde.

(Modstrophe.) Hvor om Hjertet Garn Du spænder, Fryd og Fred til Strid
sig vender;

Ogsaa her har Strid Du bragt, Strid og Fjendskab mellem Frænder.

Længsler, som dit Bud har vakt, Frem af Jomfruøjne titte, Elskovsglad i
Alvors Midte, Intet Lovbud underlagt,

Ler og sejrer Aphrodite.

•

Vagten fører Antigone frem. Choret.

Min Lovtroskab kommer mig selv nu tilkort, Mod Lovbuddets Røst taler
Kjærligheds Stemme, For Taarernes Flod kan ej længer jeg dæmme Ved
Synet af hende, der nu føres bort Til det Kammer, som alle skal
gjemme.V. 806—835.]

Antigone.

(Strophe.)

Betragt mig kun, min kjære Fødebys Trofaste Mænd, hvis Øje for mig
græder; For sidste Gang jeg skuer Solens Lys, Min sidste Gang paa
Jorden nu jeg træder. Før Livet svandt, jeg gaaer ved Dødens Haand

Didhen, hvor Fællessøvnens Skygger ruge, Ned til den mørke Bred af
Acheron, Mig skal i Favn min Brudgom aldrig knuge.

Før Bryllupskvadet ved mit Leje lød, Jeg favne skal som Brud den bittre
Død.

Choret.

Men vidt straaler Hæderens Glands, som Du bar

Fra Lyset til Skyggernes Rige. Ej Sygdom, ej Alderdom skjæmmet Dig har,
Ej Sværdet sit Saar i dit Legeme skar, Men levende, aandsstærk,
selvstændig og klar Tør kun Du ned til Skyggerne stige.

Antigone. (Modstrophe.) Om slig en grufuld Død er mig fortalt, At
Niobe, hin Phrygiens Dronning, Datter Af Tantalos, i Bjergets Favn blev
kvalt, Thi, som en Vedbend fast om Træet fatter, Omfatted hende
Fjeldets haarde Sten.

Dog græder hun i Klippehylstret inde, Thi Taareblink af Dug, der falder
ren, Paa hendes Marmorkinder evigt rinde.

Som hun af Bjergets Skal blev kvalt og gjemt, Saa har og Skjæbnen mig
min Død bestemt.

Choret.

Gudinde hun var og af Gudernes Blod, Mens vi er af dødelig Stamme.38

Og, gik end i Livet Dig Skjæbnen imod, Blev dog i din Dødsstund den
Skjæbne Dig god, Der for Guder og Dig er den samme.

Antigone.

(Strophe.)

Ved Fædrenes Guder! Min Kval vil I haane Med aabenlys Spot? Kan I ikke
mig skaane Et Øjeblik end, til jeg snart er ført bort? O, min
Fædrenestad, o du Land, som er vort, Baade mit og Jer andres, som leve
og virke! O, hellige Kilde, Du sølvklare Dirke, I Lunde ved Theben, den
vognrige Stad. Højt raaber jeg til Jer og spørger Jer ad: Hvorfor har
hver Ven mig forladt? Hvilke Love Fik Ret til at lukke mig ind for at
sove I Gravens Nat? Forladt, o forladt Har i Liv og i Død jeg nu
intetsteds hjemme, I Lyset saa lidt som i Gravmørkets Gjemme.

G horet.

For høj en Flugt din Kjækhed tog,

Mit Barn, saa ned paa Lovens Throne Du styrted og ihjel Dig slog; Din
Faders Brøde maa Du sone.

Antigone. (Modstrophe.) Det ømmeste Sted i mit Hjerte Du rammer, Du
nævner min Fader, hans Skyld og hans Jammer, Du nævner den tunge
Forbandelses Vægt, Der hviler paa mig og paa hele min Slægt, Paa min
herlige Slægt, paa enhver Labdakide. Usalige Moder, der sov ved hans
Side, Du selv havde baaret til Lys og til Dag. I arme Forældre, hvis
FavnetagV. 866-893.]

I Synd og i Skjændsel til Verden mig fødte! Forødt jeg nu gaaer til Jer
Dømte, Forødte. Alt misted jeg, alt! O Broder, som faldt, Da ved Hjælp
af din Viv efter Magten Du stræbte! Du faldt og, skjøndt dræbt, Du din
Søster dog dræbte.

Choret. Du handled fromt imod en Død,

Men Kongens Ære dybt blev saaret. Da fuldt bevidst hans Lov Du brød,
Har selv Du Dig din Skjæbne kaaret.

Antigone.

(Epode.)

Ubegrædt, venneløs, skilt fra min Bejler Vandrer jeg did, hvor min Død
er beredt. Sidste Gang Soløjets Glands har jeg set, Sidste Gang Sol i
mit Øje sig spejler. Ubegrædt, venneløs, svigtet og glemt Vandrer jeg
did, hvor min Død er bestemt.

Kreon (i Slottets Port).

Ja, Klagesang og Graad, før til sin Død man gaaer, Fik aldrig nogen
Ende, om den tilladt var.

(Til Vagten.)

Før hende strax afsted for i den hvalte Grav

At lukke hende ind, som min Befaling lød.

Der kan hun sidde ene, om dernede hun

Saa døer hvadeller finder sig en Ægtemand.

Jeg selv har ingen Del i denne Piges Lod,

Fra Samkvem kun med Folk paa Jord hun fjernes maa.

Træder tilbage.

Antigone.

O Grav, mit Brudekammer, dybe Klippehvælv, Mit evigt lukte Fængsel,
hvor jeg nu gaaer hen Til Venner og til Slægt, hvis Tal er stort
iblandt40

Tilgrundegangne Skygger hos Persephone.

Af alle ganger selv jeg sidst og sørgeligst

Derned, før her paa Jord et Liv jeg levet har.

Dog troer jeg vist, at som en kjær og ventet Gjæst

Jeg favnes af min Fader skal og favnes ømt

Af Dig, min Moder, og af Dig, min Broders Sjæl.

Jer alle har min egen Haand paa Baare lagt

Og tvættet Eder, pyntet Eders Lig og bragt

Et Offer paa Jer Grav, men da jeg værged nys

Dit Legem, Polynikes, blev min Løn mig besk

Dog hver Retfærdig mener, at jeg handled bravt.

Thi, var jeg Moder og mit eget Barn laa dødt,

Og saae som Viv jeg Liget af min Mand slængt ud,

Jeg havde ej mod Lovens Bud begravet dem.

Hvad Tankegang forbinder jeg med disse Ord?

Jo, Husbond kan man atter faa, naar Manden døer,

Og, døer et Barn, kan ved en Mand faaes andre Børn.

Men faldt først nogen begge hans Forældre fra,

Kan aldrig mer i Verden han en Broder faa.

Af denne Grund, min Broder, jeg Dig æred saa,

Men Kreon fandt, at derved jeg begik en Synd,

Et Lovbrud, kjære Broder, en Forbrydelse.

Nu føres jeg i Bast og Baand til Døden bort

Berøvet Brudgom, Bryllupskvad og Ægteskab.

Ak, ingen Børn som Moder jeg opfostre skal,

Elendig og af hver forladt jeg stige maa,

Skjøndt levende, derned hvor kun de Døde bo.

Hvad hellig Lov af Guder har jeg overtraaclt?

Hvor kan mit Blik i Himlen søge Forsvar mer?

Til hvem skal jeg Forstødte løfte Raab om Hjælp,

Naar jeg til Tak for Fromhed kun fik Synd og Skam?

Dog, sker med Guders Villie det, som nu mig sker,

Vil i min Straf jeg tilstaa, at jeg syndet har.

Men handler Kreon ilde, lad da Kreons Straf

Saa tungt ham træffe, som hvad mig uskyldigt traf.V. 929—954.]

Choret.

Stadigt de samme Stormvindes Tag Hendes Hjerte betrænge.

Kreon (i Slotsporten, til Vagten).

t

Hug skal I faa, Drabanter, og Slag, At I tøve saa længe.

Træder tilbage.

Antigone.

Ve mig, jeg hører det grandt paa hans Raab, At mit Liv nu er omme!

Choret.

Ikke jeg mere kan give Dig Haab; Hvad der kommer, maa komme.

Antigone. O Theben, Du hellige Fædrenestad,

Og I Guder, min Slægt holdt i Ære, Farvel til Jer alle, nu skilles vi
ad, Jeg maa ikke mer blandt Eder være. Men I, som i Theben har Røst og
har Magt, Husk ham, som har derfor af Dage mig bragt, At jeg elsked for
højt mine Kjære!

Vagten fører Antigone ud tilhøjre. Vendende sig i samme Retning og
følgende hende med Øjnene synger

Choret.

(Første Strophe ) Ganske som Du skued Danaé Dagslyset slukket, Gjemt i
en Grotte med stensat, metalbeklædt Hvælv. Graven omkring hendes
Skjønhed blev stænget og lukket, Dog var, mit Barn, hun højbaaren af
Slægt som Du selv.

Skjøndt i sit Moderliv Guldsæd af Zeus hun forvared, Skjæbnen dog bandt
hende, Skjæbnen som ej taaler Kny, Skjæbnen' som selv ej den Største,
den Stærkeste spared, Skjæbnen fra hvem ej den hurtigste Snekke kan
fly.42

(Første Modstrophe.) Saa blev og Sønnen af Dryas, den Drot for Edoner
Fængslet af Bakchos til Straf for sit heftige Sind. Dybt i en
Klippegrav bunden sin Brøde han soner; Saadan gjør Overmod Sjælen
forvildet og blind.

Stor er den Ulykkens Spire, som Heftighed huser, Sent han forstod det,
da først han afsindig og vild Spottede Guddommen, afbrød de sjungende
Muser, Bortjog Mænaderne, udslukked Evios' Ild.

(Anden Strophe.) Ved Kyåneas Skjær, ved de tvende sig lukkende Klipper
Fjernt i Thrakiens Land, der, hvor Kysten af Bosporos

slipper,

Staaer en ugjæstmild Stad, Salmydessos, hvor Skytsguden Ares

Saa to Sønner af Phineus den syndigste Tort vederfares. En Stedmoder
røved dem Frihed og Liv; Deres Faders Hustru, den grusomme Kvinde, Dem
begge lod fængsle, dem begge lod blinde; Med Væverspolen istedetfor
Kniv Ståk hun ud deres Øjne, saa Blod paa sin Haand hun

lod rinde.

(Anden Modstrophe.) Og de græd, til af Kummer dem kummerfuldt Hjertet

var bristet,

For en Moder, som Navnet af Dronning og Viv havde

mistet

Og forstødt blev tiltrods for sin Byrd, thi paa mødrene Side Var i
Slægt hun med Drotten Erechtheus og selv Erechthide. Og Boreasdatterens
Vugge stod I en Kløft mellem Faderens stormfulde Fjelde, Som Gangerens
Flugt hendes Fødder var snelle; Dog ogsaa hin Ædling gik Lykken imod,
Ogsaa hende, mit Barn, skulde Skæbnegudinderne fælde.Y. 988—1011.]

Ind fra venstre Side træder, ledet af et Barn, den gamle

blinde Seer

Tires i a s.

I Thebens Mænd; vi tvende fulgtes sammen hid, Den ene ser for beggeto,
thi blinde Folk, Hvor end de gaa, maa ledes af en Følgesvend.

Kreon (træder ud af Slottet).

Hvad vil Du, Gamle, svar, hvad nyt, Tiresias?

Tires i a s.

Forstaa mit Ord og gjør som Offerpræsten bød.

Kreon.

Ejheller satte før jeg mod dit Bud mig op.

Tiresias.

Og derved førte Statens Skib Du frelst i Havn.

Kreon.

At Gavn din Kløgt har bragt mig, skal jeg tilstaa frit.

Tiresias.

Saa vid, Du har paany betraadt en farlig Sti.

Kreon.

Hvordan? Sig frem! Din dunkle Tale ængster mig.

Tiresias.

Erfar min Videns Jertegn, saa fekal selv Du se! Jeg sad som stedse paa
min gamle Udsigtsplads, Hvorfra jeg Varsler tage kan af hver en Fugl.
Da hørte jeg en ukjendt Larm af Fugleskrig, Der varsled ondt og klang
mig uforstaaelige Dog mærked jeg, at de tilblods hinanden sled Med Næb
og Kløer, højt sused deres Vingeslag. I Frygt jeg stræbte strax et
helligt Tegn at faa Ved Altrets vaagne Ild, men af min Offerskjænk Slog
intet Blus tilvejrs; kun over Asken ud En giftig Væde strømmed af det
brændte Kjød Og sprutted og slog Blærer; vidt i Luften om Fløj Stænk af
Galde, men fra Offerdyrets Skank Gled Hinden bort, hvori det skaarne
Kjød var svøbt.44

Sophokles.

Alt dette saa min Følgesvend og meldte mig, At spildt vor
Spaadomshandling gik til intet Gavn. Thi Svenden leder mig paa Vej, men
andre jeg. I denne Tort for Staden er dit Stivsind Skyld, Hvert
Arnested og Alter, hvert et Gudehus Besmittet blev ved Hund og Fugl med
Levninger Og Blod af den usalige Ødipussøn. Se, derfor afslaa Guderne
de Gaver, som Vi bringe dem, om Offret slukkes Ilden ud, Og ingen Fugl
kan give gode Varsler mer, Naar først med Lig og levret Blod den mætted
sig. Betænk nu dette vel, min Søn, thi fejle kan Hver Dødelig; den
Brist de fik i Fællesskab. Men har man gjort et Fejltrin, er den Mand
en Mand Og baade snild og lykkelig, som, naar han gled, Staaer hastigt
op og ikke bliver liggende. Paa Vildspor kun man ledes af
Selvraadighed; Forson Dig med den Døde, haan ej ham, der faldt! Hvad
Roes at slaa en Død ihjel for anden Gang? Af god Forstand jeg taler
godt, og Gavn og Held Sker den, som gjør hvad vel er talt ham selv til
Vel.

Kreon.

O, gamle Mand, I skyde hver og en tilmaals Som Skytter efter mig, ja
selv for Spaadomskunst Maa ej jeg gaa i Fred, men af min egen Slægt
Blev jeg forlængesiden solgt med Hud og Haar. Slaa Mønt af hvad I vil,
og driv kun Handel med Det dyre Malm fra Sardes og med indisk Guld, Men
ham faa aldrig I begravet; ej, om end Olympens Ørne fløj med Stumper af
hans Lig Og kasted dem for Tbronen ned hos selve Zeus, Lod jeg af Frygt
for Helligdomsbesmittelse Hans Legem dække til med Jord, thi vel jeg
veed, At ingen Skabning kan besmitte Guders Glands. Men mærk Du Dig,
Tiresias, at selv de Folk,Y. 1046—1063.]

Der nyde Ære, søle sig i Skam, saatidt For lumpen Fordels Skyld de
gjøre Sort til Hvidt.

Ti re sia s.

O, slemt! Mon nogen ret forstaaer og fatter det?

Kreon.

Hvad fatter nogen? Du har spurgt for ubestemt.

T i r e s i a s.

Hvor højt Forstanden overgaaer alt andet godt.

Kreon.

Saa højt som Mangel paa Forstand er dybest Nød.

Tires i as.

Og just i denne dybe Nød er selv Du stedt.

Kreon.

Jeg taler ej en Spaamand til med onde Ord.

T i r e s i a s.

Jo netop, naar Du siger, at jeg spaaer Dig falsk.

Kreon.

Ja, alt, der hedder Præsteskab, er pengegridsk.

T i r e s i a s.

Og alt, der hedder Fyrste, kjender ingen Skam.

Kreon.

Veed Du, at den er Fyrste, hvem Du svarer saa?

T i r e s i a s.

Det veed jeg godt; Du blev det kun ved Hjælp af mig.

K r e o n.

En dygtig Spaamand er Du men en fræk Person.

Ti res i a s.

Du faaer mig til at mane frem, hvad dybt er dulgt.

Kreon.

Man frem alt, hvad Du vil, blot ej for Vindings Skyld.

Tires i as.

Det gjør jeg nemlig stadigt efter dit Begreb?

Kreon.

Ja, men forstaa, min Villie faaer Du ikke solgt.

46

Sophokles.

[V. 1064-1094.

T i res i a s.

Nu vel, saa vid, at ikke løber Solens Hjul Med Hast af Vogn i
Væddestrid sin Bane rundt, Før selv et Liv, der udrandt af dit
Hjerteblod, Du offre skal for tvende Lig til Sonebod. Thi nedbrudt har
Du Himmelguders Lov, da frækt En Sjæl Du jog fra Lyset ned i Gravens
Mulm, Mens hvileløst i Solens Lys Du ligge lod Et stakkels Lig, der
hørte Mørkets Guder til. Den Lov, Du opfandt selv, deri tog ingen Del
De høje Guder; Vold de led af Dig derved. Nu lurer paa Dig Skyggerigets
Aandehær Til Hævn derfor, og rædsomt Eumeniderne Skal ramme Dig, som Du
har andres Hjerte ramt. Giv Agt, giv Agt, om underkjøbt jeg var, da
Straf Jeg varsled Dig! Om føje Tid der klinge skal Et mangerøstet
Veraab fra din Kongeborg. Thi Fred forødtes, Strid brød ud i hver en
Stad, Hvor Hunde sled et ubegravet Lig itu, Og vilde Dyr og Fugle bar
en raadden Stank Til Altret hen og krænked Byens Helligdom. Se, disse
Ord jeg har, fordi Du haaned mig, Skudt af imod Dig, som en Skytte
skjød sin Pil, Og Skuddet traf, dets Svie Du fornemme skal.

(Til Barnet, som leder ham.)

Kom, lille Dreng, og led mig hjem? lad Kongen her Paa andre og paa
yngre øse ud sin Harm, Til han engang sin onde Tunge tæmme kan Og blive
bedre sindet, faa Forstand, Forstand!

Gaaer.

Chorføreren. Min Drot! Han vandred bort med onde Varselsord. Jeg saa
det i den lange Tid, jeg gik paa Jord, Jeg saa det til mit dunkle Haar
blev hvidt som Sne, At hvad hin Olding varsled maatte stedse ske.

V. 1095—1116.]

Antigone.

47

Kreon.

Det veed jeg selv, og bange Tvivl forvirrer mig, Thi tungt at give
efter, men ved Modstand maa Min Vrede sig mod Guders Vrede sønderslaa.

Chor føreren. Vær viis, Kong Kreon, vogt Dig vel, Menøkeus' Søn!

Kreon.

Hvad raader Du mig? Raad, og jeg skal lyde Dig!

Chor føreren. Gak hen og kald den unge Mø af Graven ud Og und det
ubegravne Lig en viet Grav.

Kreon.

At give efter raader Du og finder bedst?

Ghorføreren. Ja, Drot, og snarest muligt, thi med rappe Fjed Naaer
Guders Straf at komme usnild Mand paatvers.

Kreon.

Nu vel, jeg overvinder mig, om end med Tvang Og gjør det; mod
Nødvendighed kan ingen staa.

Ghorføreren. Saa gjør det selv; giv Sagen ej i fremmed Haand.

Kreon.

Jeg iler som jeg gaaer og staaer.

(Til Drabanterne.)

Saa skynd Jer, Folkt Løb selv og kald de andre til; tag Øxer med Og
hast til Stedet hen, der er Jer vel bekjendt. Og da mit Sind til slig
Beslutning vendt sig har, Skal hende nu jeg udfri selv, hvem selv jeg
bandt. Vel muligt at tilsidst man staaer sig sikkrest ved Med gammel
Skik og Sæd at leve fromt i Fred.

Gaaer hastigt ud tilliøjie.

Choret. (Første Strophe) Kadmosbrudens Stolthed, Barn med Navne mangev
Søn af Zeus, der slynger Lyn i Gny og Blæst,48

Sophokles.

Drot, som hersker paa Ikariens fagre Vange, Gud, som paa Eleusis'
Bakkestrøg er Gjæst

Ved Demeters fælles Frydefest — Bakchos, Du og hver din Bakchantinde

Har i Theben Fødestad og Hjem, Hvor Ismenos' klare Strømme rinde Og
hvor Kjæmper, ingen kunde binde, Voxed grumt af Dragesæden frem.

(Første Modstrophe.) Fra de tvende Tinder af Parnassets Toppe

Glimter paa Dig Nattens Lyn og Kornmodsglands Der, hvor over Sten
Kastales Bølger hoppe Og Korykias Nympher fejre Dig med Dands.

Men fra Nysas Fjeld, hvor Vedbend fletter Krands Rundt om Klippen og
paa grønklædt Lide

Druer flokkes tæt, Du vandrer glad, Mens i Chor udødelige blide
Kvindestemmer juble ved din Side, Hjem til Theben, til din Fødestad.

(Anden Strophe.) Den Stad over alt Du elsker især Med din Moder kjær,
Som for Lynild faldt. Men i denne Stund Truer bitter og hvas En
Ulykkens Sot vor Stad med Fortred. Saa kom, il hid med frelsende Fjed
Fra det stejle Parnas Eller over Euripos' stønnende Sund!

(Anden Modstrophe.) Kom, Evoe, kom,Y. 1146-1174.]

Natflanimérnes Gud, Hvem Stjerneskud Dandse Ringdands om. Kom, o
Gudeblod, Kom, Iakchos, bråt, Nærm Dig, vor Hersker, i Naade, nærm,
Nærm Dig i Kreds af Thyiadernes Sværm, Som i lystsvanger Nat Sjungende
falder sin Fører til Fod.

Et Bud (iler ind).

I Mænd, hvis Stad er Kadmos' og Amphions Borg,

Ret aldrig skal et Liv, der ej er endt paa Jord,

Af mig lovprises højt ejheller ynkes dybt.

Thi Skjæbnen løfter Folk og Skjæbnen styrter dem,

Snart fører den til Højhed bort og snart til Fald,

Og ingen kan en Dødelig hans Fremtid spaa.

Mig tyktes Kreon værdig til Misundelse,

Thi, da vort Land han havde frelst af Fjendehaand

Og vundet over Kadmosriget Enemagt,

Han hersked og hans Lykkes Blomst var gode Børn.

Men nu har alt han tabt, thi, svandt først Glæden bort

Ved Livet, regner slig en Mand jeg ikke mer

For levende men for et Lig, der vandrer om.

Se, rigt er, 0111 Du vil, hans Hus paa Gods og Guld

Og Magtens ydre Prunk han har, men frydes han

Ej mer derved, gav ingen Styver jeg for alt

Det Øvrige, thi Glæden kun gjør lykkelig.

C h o rføreren. Om hvilken Ve for Kongen kom Du hid med Bud?

Buddet.

Med Bud om Død, og Død er voldt af Levende.

Gho rføreren. Saa svar! Hvem dræbte? Hvem er han, der ligger dræbt?

Buddet.

Dræbt ligger Hæmon af den Haand, ham nærmest var

Gh o r føreren. Tal! Af sin Faders eller af sin egen Haand?

Buddet.

Sin egen! Vild af Sorg han blev ved Brudens Død.

Eurydike træder frem og nærmer sig ubemærket. To Terner tage Plads
bagved hende.

Ghorfør ere 11.

0 Spaamand! Ak, dit Sandhedsord er opfyldt alt.

Buddet.

Ja, saadan stiller Sagen sig, find saa paa Raad.

Ghorføreren (faaer Øje paa Eurydike).

Der ser jeg Eurydike staa, den arme Viv, Vor Dronning. Mon en Skjæbne
hende hid har ført, Hvadeller har dit Ord om Sønnens Død hun hørt?

Eurydike.

1 Stadens Raadmænd, nys jeg Eders Ord fornam, Da Porten jeg mig nærmed
for med Bøn om Trøst At vandre til Gudinden Pallas' Tempel hen.

Men knapt jeg løfted Dobbeltdørens Klinke fra, Da pludseligt en Røst om
Husets bittre Ve Mit Øre naaede. Rædselsslagen vakled jeg Og faldt
bevidstløs om i mine Terners Arm. Dog, gjentag for mig alt, hvad nys I
talte om, Jeg høre skal det roligt, jeg er vant til Sorg.

Buddet.

Min Dronning, alt med egne Øjne selv jeg saa, Den tunge Sandhed ikke
jeg Dig dølge skal. Hvad hjælper det at skaane Dig for snart at staa
Som Løgner selv, nej bedst at sige Sandhed strax. Jeg fulgte med din
Husbond til den frie Plads Paa Sletten, hvor det stakkels sønderrevne
Lig Af Polynikes stadigt ubegravet laa.V. 1199-1234.]

Ham stedte vi til Jord med Bøn til Hekate

Og Pluton om af Ynk at vende Vreden af.

Først tvætted vi ham og paa Baal af Grønt og Ved

Opbrændte vi hvad af hans Lig tilbage var.

Men, da en hvælvet Gravhøj af hans Fædrejord

Vi havde tuet, gik vi til den Jomfru ind,

Hvis Brudeseng og Dødsseng var med Stene redt.

Der hørte En paa Afstand høje Klageskrig

Fra Jomfrukamrets uindviede Klippegrav.

Strax iled han og bragte Kreon Bud derom.

Da denne selv kom nærmere, slog svagt en Lyd

Af Stønnen ham imøde, saa med Graad i Røst

Et Suk han drog: Ulykkelige Fader jeg!

Skal Anelsen faa Ret? Er nu den Vej, jeg gaaer,

Saa tung som ingen anden, jeg har hidtil traadt?

Mig drager Stemmen af mit Barn! Kom, Folk, kom hid,

Træng hurtigt helt i Højen ind, saa langt, I kan,

Og meld mig, naar for Enden af en stensat Gang

Gravkamrets Dør I fundet har, om Hæmons Røst

Det var, jeg hørte, eller mig en Gud bedrog.

Saa bad vor angstbetagne. Drot, og strax vi gik,

Og dybt derinde, inderst under Hvælvingen,

Fik Øje vi paa hendes Lig, som kvalt hun hang

Med Halsen gjennem Løkken af en Silkesnor.

Men ham vi saa paa Knæ med Armen slynget om

Sin Brud i Ve for Tabet af sin Elskovsfryd

Og Harm imod sin Fader for sin døde Viv.

Ved dette Syn hans Fader højt af Rædsel skreg

Og styrted ind og kaldte ham med Graad ved Navn:

Ulykkelige, hvad er det Du gjør? Blev helt

Dit Sind forvildet, led Du Brist paa din Forstand?

Kom ud, mit Barn, jeg beder Dig paa mine Knæ. —

Et Øjekast, et rasende var Sønnens Svar,

Dyb Afsky i hans Træk sig maled. Uden Ord

Han blotted Sværdets Dobbelt-Eg; dog traf han ej52

Sin Fader, som løb ud. Da vendte Staklens Haand Sig mod ham selv, og,
som han stod, han styrted sig Paa Brystet i sit Sværd og faldt med
Livstegn end Tilbage i sin Fæstemøs dødsslappe Arm. Ud af hans Mund,
der ralled, sprang et Kildevæld Af blodigtrøde Stænk paa Pigens blege
Kind. Nu hviler Lig hos Lig i Elskovs Favnetag, Der glædeløst beredt
dem blev i Dødens Bo. Der hvile de og vidne sammen Arm i Arm, At
Stivsind volder Mennesker den værste Harm.

Eurydike staaer et Øjeblik ligesom forstenet. Pludseligt vender hun sig
om og gaaer tilbage til Slottet. Ternerne følge hende.

G h o r f ø r e r e n (til Buddet). Hvad mener Du? Hun gik, hun gik
tilbage blot Og svared intet, hverken ondt ejheller godt.

Buddet.

Jeg undres ogsaa selv derved men haaber dog, At kun hun ej har villet
blotte her blandt os Sin Jammer over Sønnen men gik ind for skjult Med
Ternerne at hulke over Husets Ve, Thi høj hun er af Sindelag og
lydefri.

Chorføreren. Hvem veed? Slig selsom Taushed ængster mer mit Sind End
Jammerskrig og Klage spildt for Vejr og Vind.

Buddet.

Ja, vi bør se os for, at ej et lønligt Raad Hun dølge skal i Barm af
stum Fortvivlelse. Kom med til Slottet, kom, thi Du har ganske Ret, At
slig en usædvanlig Taushed ængste kan.

G h o r e t

ved Synet af Kreon, der nærmer sig bærende sin Søns Lig paa begge
Arme).

Nu vender vor Drot herhen sine Fjed, Et sørgeligt Pant har at bære han
faaet, Om siges det tør, ej paa fremmed Fortred Men paa Synd, som han
selv har begaaet.Y. 1261—1287.]

Kreon.

(Første Strophe.) Ve, hvad i Afsind grumt mit Sind forbrød

Til Drab og Døcl! Se her en Søn, hvis Fader flyde lod

Sit Afkoms Blod! Ve mig, som drev, af Vaade nys gjort blind, Min
nysopvoxne Søn i Døden ind.

Ve, ve for alt! Ej for Dig selv Du faldt! Du faldt for mig, min Synd
slog Dig ihjel.

Ghor fører en. Ja, ve! Forsilde fik Du Syn paa Ret og Skjel.

Kreon.

(Anden Strophe.) Forsilde! Nu jeg ser det, da med Sorgens Vægt En Gud
mig slog et Saar, som vorder aldrig lægt,

Og jog mig ud paa Vanvids vilde Veje. Jeg ødte selv den Skat, jeg fik i
Varetægt, Nu ejer jeg kun Kummer, Hvermands Eje. Et andet Bud (fra
siottei). O Herre, som Du blandt os staaer og bærer alt En Sorgens
Byrde paa din Arm, kom hid Du blot For strax i Slottet her at se en
anden Gru.

K reon.

Hvad Gru kan være værre end den værste Ve?

Buddet.

Din Viv, den arme Moder til din dræbte Søn, Er død; end strømmer Blod
af hendes friske Saar.

Kreon. (Første Modstrophe.) Ak, Hades' Svælg, hvis Dybde ingen veed,

Drog dybt mig ned! Svar, Bud, hvad Jammer, Jammer uden Bund Mig spaaer
din Mund!54

En falden Mand slog atter Du til Jord. Hvad har paany Du meldt om Drab
og Mord,

Om Kvindedød, Om Blod, om Blod, der flød? Af Blod, der flyder, er jeg
trindt forfulgt.

Fløjdørene i Slottet aabne sig. En Baare med Eurydikes tilhyllede Lig
kommer tilsyne.

Ch orfør eren. Se selv! Den Sag er ikke mer for Øjet dulgt.

Kreon.

(Anden Modstrophe.) Saa ve mig for hvad her jeg skuer, ve mig, ve! Hvad
større Jammer kan mig end i Verden ske?

Mit døde Barn jeg hid paa Armen slæbte For her med Angst og Gru hans
Moders Lig at se, O Barn, o Moder, hvem jeg begge dræbte!

Buddet.

Fortvivlet slynged Armen hun om Altret rundt, Og hendes dunkle Øjne
brast, mens lydt hun græd For Megareus, sin Søn, der faldt med Roes i
Krig, Og dernæst nu for Hæmon, men til allersidst Forbanded højt hun
Dig, der slog dit Barn ihjel.

Kreon. (Tredie Strophe.) Jeg svimler af Angst, mig svigter min Fod.
Stød et tveægget Sværd i min Hjerterod!

Aldrig en Sjæl har havt Kummer tilhuse Som den, der mig skulde
sønderknuse.

Buddet.

Som Skyld i hendes egen og i Sønnens Død Fordømte hun Dig i sit sidste
Aandedræt.

Kreon.

Ak, svar, paa hvilken Maade hun sit Liv forlod.Y. 1315—1340.]

' Buddet.

Hun jog sig flux en Kniv i Barm den Stund, da hun Fik Bud om Barnets
jammerfulde Endeligt.

Kreon. (Fjerde Strophe.) Nej, ingen mig den Brøde lette kan, Paa mig,
paa mig maa hele Skylden falde. Jeg myrded Eder, jeg Ulykkens Mand,

Jeg, ene jeg! Kom hid nu, Folk. kom alle, Før bort mig, bort ad Mørkets
dulgte Sti, Bort, hurtigt bort; med mig er alt forbi.

Chorføreren. Om godt i ondt kan findes, raader her Du godt, Thi bedst
at faa det værste hurtigst muligt endt.

Kreon. (Tredie Modstrophe.) Var snart det forbi! O, blev snarlig mig
sendt Husvalelsens Dag, da min Jammer er endt.

O, Dag for min Død, lad Dig se, lad Dig finde, Da Solen ej mer for mit
Øje skal skinne.

Chorføreren. Den Dag vil komme. Gjør først her din Pligt, saavidt Du
kan. For alt det andet raade Gilder blot.

Kreon.

Jeg har kun udtalt, hvad jeg ønsker inderligst.

Chorføreren. Ønsk intet mer. Mod Sorg og Ve, som Skjæbnen spandt, En
Dødelig dog ingensinde Udvej fandt.

Kreon.

(Fjerde Modstrophe.) Før mig fortabte bort!

Min bedste Skat, Min Søn, jeg elsked, skulde selv jeg fælde.56

Og Dig, min Viv, min Viv!

Af hver forladt Til ingen mer jeg kan mit Hoved helde. Alt styrter
sammen, Tanken løber vildt, Mit hele Liv er knust, forspildt,
forspildt.

Medens Kreon af sine Ledsagere føres tilbage til Slottet, synger

Ch ore t.

Lykkelig den, hvem Visdom gjør stærk, Hans Lykke staaer fast! I sit Liv
og sit Værk

Lader Gudernes Villie han raade. Men den, der kun handler sig selv til
Behag I Overmod, rammes af Ulykkens Slag. Forsent skal han da paa
Gjengjæld ei sen s Dag Lære Visdom af Ve og af Vaade.Oplysninger.

(De følgende korte Oplysninger ere efter Oversætterens Ønske tilføjede
af disse Studiers Udgiver, C. Jørgensen.)

0 agn et om Ødipus og hans Slægt har øvet sin Tiltrækning paa flere
Digtere i Oldtiden, blandt disse ogsaa paa Sophokles. Af de syv
Tragedier, vi endnu har af ham, handle tre om dette Sagn.

1 den digteriske Behandling, som han giver Sagnet i de to Tragedier
Kong Ødipus og Ødipus i Kolonos, lyder det omtrent som følger. Det
danner Forudsætningen for hvad der skildres i Antigone, om end de tre
Tragedier ikke fortsætte hinanden eller tilsammen danne en større
Enhed.

Ødipus er Konge i Theben. Han har vundet Riget og dets Dronning ved en
egen Bedrift. Der var sendt til The-banernes Plage et Uhyre Sphinx med
Kviudeaasyn, Løvekrop og Fuglevinger; Sphinxen kendte en Gaade, som den
forelagde Thebanerne, og hver Gang de ikke formaaede at løse Gaaden,
tog den en af dem og spiste ham. Først naar Gaaden var løst, skulde de
slippe fri for Uhyret. Og Gaaden lød: hvad er det Væsen, som har en
Røst, men snart fire, snart to og tre Ben? Ødipus kom ung og frejdig
fra fremmed Land, kløgtig gættede han paa Menuesket, som i Barndommen
kryber paa fire og i Alderdommen tager Stokken til Hjælp som et tredje
Ben. Gaaden var lost, og Sphinxen styrtede sig selv ned fra
Borgklippen; Ødipus flk Prisen, der var udsat for den, som kunde frelse
Staden fra Uhyret, og Lønnen var Kongeriget og den nys afdøde Konges
Hustru. Det var Ødipus's Stordaad, og han er fra den Stund elsket af
Folket.

Aar ere gaaede hen, Ødipus har med Dronningen faaet to Sønner og to
Døtre. En udbrudt Pest giver da Anledning til, at man spørger Oraklet i
Delphi til Raads, og Guden (Apollo) paabyder at finde den, som har
myrdet den forrige Konge, Ødipus's Forgænger. Ødipus erfarer af sin
Hustrus58

Io kastes Mund de nærmere Omstændigheder ved dette Drab paa den forrige
Konge, Laios; og det bekræftes ved et Øjenvidne, at en Mand, som Ødipus
før sin Ankomst til Theben har dræbt, fordi han ikke vilde vige til
Side for ham i en Hulvej, netop var Laios. Samtidig opklares det, at
Ødipus ikke, som han tror, er Søn af en Konge i Korinth, men at han som
lille Barn er funden paa Bjærgene, udsat med gennem-stukne Ankler for
at dø, og er bleven optaget af en Hyrde og bragt til Korinth, hvor
Kongen da har fostret ham som sin egen Søn. Dronningen Iokaste aner nu
Sammenhængen, thi det var hendes og Lai'os's lille Barn, der i sin Tid
med gennemstukne Ankler blev sat ud paa Bjærgene, fordi et Orakelsvar
havde varslet Lai'os, at hans og Iokastes Søn skulde dræbe sin Fader og
ægte sin Moder. I sin Fortvivlelse tager Iokaste sig af Dage, og
imidlertid erfarer ligeledes Ødipus af den Tjener, som udsatte Barnet,
og den Hyrde, som havde bragt det til Korinth, at. Barnet virkelig var
Laios's Søn, og at han altsaa selv efter Oraklets grufulde Spaadom har
dræbt sin Fader og ægtet sin egen Moder. Han vil ikke længer se Dagens
Lys og stikker selv sine Øjne ud. Han forjages da fra sit Rige og
flakker om, ledsaget af sin trofaste Datter Antigone, indtil han i
Kolonos ved Athen finder sin sidste Hvile.

Hans Sønner strides imens om Kongemagten i Theben, Eteokles fordriver
sin Broder Polynikes, som soger Hjælp hos Fremmede, især i Argos, og
syv Helte drage med Hær mod Theben for at erobre det. Deres Tog
mislykkes, og de to Ødipussønner mødes i Kampen og dræbe hinanden.

Efter deres Død overtager Kr e on (Iokastes Broder) Kongemagten i
Theben og forbyder at begrave de faldne Fjender deriblandt Polynikes,
som havde ført Vaaben mod sin Fædrestad. Søsteren Antigone gribes af
Sorg og Harme over dette Forbud og beslutter at skaffe Broderen Fred
efter Døden ved at udføre Gravskikkene og strø Jord paa Liget. Dermed
er Stødet givet til de Tildragelser, som Tragedien Antigone skildrer.

S. 7, Lin. 8. Ødipus' Bædselsarv. Som en Arv hviler der paa hele
Ødipus1 s Slægt en Forbandelse som Følge af hans rædselsfulde
ufrivillige Brøde.

S. 7, L. 22. Ar giverhæren. De syv Heltes Hær, som havde angrebet
Theben men lidt Nederlag, ved hvilken Lejlighed Ismenes og Antigones to
Brødre, Eteokles og Polynikes, vare faldne for hinandens Haand.59
Oplysninger.

S. 9, L. 10. Moder og lians Viv. Iokastc, Ødipus's Moder, med hvem han
selv blev gift uden at kende deres Slægtskab.

S. 11 (Chorsang). Jubel over Sejren; Argiverhæren under de syv Heltes
Anførsel er slaaet, Heltene for største Delen faldne, deriblandt
Polvnikes; en af dem, Kapaneus, ramtes af Lynet, da han allerede stod
paa Muren. Solen lyser paa ny over Theben med dets syv Porte og med
Stadens Kilde Dirke.

S. 13, L. 20. Kongeslægten La'ios. Ødipus's Fader var La'ios. efter
hvem her hele Slægten benævnes. Ogsaa Kreon hørte til Kongeslægten.

S. 19, L. 20. Den hellige Jord. Jorden betragtet som Gudinde (Ge eller
Gaia).

S. 23, L. 16. Retfærdighedens Dis — i Dødens Land. Rettens Gudinde,
Dike, throner ogsaa blandt Underverdenens Guder.

S. 24, L. 18. Min Frænkes Barn. Antigones og Ismenes Moder, Iokaste,
var Søster til Kreon.

S. 25, L. 10. Kadmos' Folk. Kadmos var Grundlægger af Theben, hans Folk
er Thebanerne.

S. 25, L. 3 f. n. fordrer Hades samme Ret. Den dode har Ret til
Begravelse, Begravelsens Nødvendighed stod som et helligt Bud for de
efterlevende.

S. 28, L. 11. Sønnebrud. Ivreons Søn, Hæmon, var forlovet med Antigone.

S. 29 (Chorsang), L. 13. Labdakos sønner. Labdakos var Stamfader til
Ødipus's Slægt. Den hele Slægt er hjemfalden til Ulykke.

S. 36 (Chorsang). Hvor Handlingens Bølger gaa højest, hæver ogsaa den
lyriske Vexelsang mellem Choret og Antigone sig til sit Højdepunkt.
Kærlighedens (Eros, Aphrodite) ubetvingelige Lyst og Magt, Livets
stærkeste Pulsslag, stillet bråt imod den kolde Død med
Skyggetilværelsen (hos Hades og Persephone) ved den mørke Bred af
Underverdenens Flod (Acheron); paa den anden Side Billedet af det
smilende Landskab, hendes daglige Hjem (Theben med Kilden Dirke), og
som Modsætning det tunge mørke Minde om de ulykkelige Forældre, alt
samler sig for Antigones Tanke i de korte Øjeblikke, inden hun i den
gribende Epodç klagende siger Livet sit Farvel: »Ubegrædt, venneløs . .
.«

S. 37, L. 23. Niobe, Tantalos's Datter, havde fornærmet Apollos og
Artemis's Moder Leto ved at prale af sine mange Børn, medens Leto kun
havde to. Til Straf dræbte Apollo og Artemis Niobes Døtre og Sønner. Af
Sorg blev Moderen —60

paa sin Bøn til Zeus — forvandlet til Sten og sidder som et Billede af
en Kvinde i Klipperne ved Sipylos i Lilleasien; Nat og Dag rinder
Fjeldets Vand som Taarer ned over Stenen.

S. 38, L. 4 f. n. L ab d ak i de, Efterkommer af Labdakos, Stamfaderen
til Ødipus's Æt.

S. 39, L. 4. Broder, som faldt. Polynikes, som havde bevæget de
fremmede Helte til Tog mod Tlieben, særlig sin Svigerfader Adrastos,
Konge i Argos (»ved Hjælp af din Viv«).

S. 40, L. 15. Samme Tankegang udtales hos Herodot (III, 119).

S. 41, L. 8 f. n. Dan ae var Datter af Kong Akrisios i Argos. Da det
var spaaet Akrisios, at hans Datters Søn skulde dræbe ham, spærrede han
Danaé inde i et underjordisk Kammer dækket af Metal. Men Zeus lod sig
af Elskov til hende forvandle til Guld, som strømmede ned gennem Taget
i Danaes Skød. Hendes Søn blev Perseus, og med ham blev hun af den
forbitrede Fader sat ud paa Havet i en skrøbelig Kiste. Se Simonides's
Digt herom, som er gengivet i Studier fra Sprog-og Oldtidsforskning Nr.
10, Lukianos's Gudesamtaler, oversatte af M. C. Gertz, Side 63.

S. 42, L. 2. Sønnen af Dryas. Lykurgos, Konge over Edonerne i Thrakien.
Han fik Straf, fordi han ikke vilde modtage Dyrkelsen af Bakehos i sit
Land, men spottede Guden (Evios Tilnavn til Bakchos) og de sværmende
Mænader (Bakchantinder).

S. 42, L. 11. Ved Kyaneas Skjær. Phineus var Konge i Salmydessos i
Thrakien, nær ved Bosporos og de to Klipper — Kyaueas Skjær,
Symplegaderne — som efter Sagnet ved at slaa sammen vexelvis aabnede og
lukkede for Sejladsen ind i det sorte Hav, indtil de, efter at
Argonauterne vare sejlede igennem, bestandig stod stille.

Phineus havde to Sønner (Plexippos og Pandion), som af deres Stedmoder
bleve blindede og indespærrede levende i et Gravkammer.

Deres virkelige Moder, som var bleven forstødt (og indespærret) af
Phineus, hed Kleopatra; hun var en Datter af Boreas (Nordenvinden, som
kommer fra Thrakiens Fjelde), og hendes Moder var Orithyia, hvem Boreas
havde bortført som sin Hustru, en Datter af Kong Er.e chth eu s i
Athen, saaledes at Vindguden var i Svogerskab med Athenæerne (Erechth
id erne) og hans Datter Kleopatra Barnebarn af Erechtheus.

S. 44, L. 8 f. li. Malm fra Sardes. Sølvholdigt Guld (Elektron) fra
Bjærgværker i Lydien i Lilleasien.

S. 45, L. 11 f. n. Du blev det kun ved Hjælp af mig.61 Oplysninger.

Tiresias havde nemlig spaaet Thebanerne, at de skulde sejre, naar
Kreons Søn ofrede sig til Krigsguden, og dette Offer var ogsaa blevot
bragt af en Broder til Hæmon, ved Navn Megareus.

S. 46, L. 13. Eumeniderne. Hævngudinderne.

S. 47 (Chorsang). Kadmosbrudens Stolthed. Choret paakalder Bak c hos,
Thebens Beskytter, Søn af Zeus og Semele. Semele var en Datter af
Kadmos (Kadmosbruden betegner hende som Datter af Kadmos og som Zens's
Brud). Hendes Søn (Moderens Stolthed) Guden Bakchos fejres i Ikaria ej
langt fra Athen, han besøger Eleusis ved Demeters Mysterier, hvorheu
Navnet Iakchos hører. Men i Kadmos's Stad Theben er hans Moders og hans
eget Hjem. (Ismenos en Flod ved Theben.)

S. 48, L. 8. Dragesæden. Da Kadmos grundlagde Theben. maatte han dræbe
en Slange (Drage), og af Athene fik han Befaling til at saa Slangens
Tænder. Af disse voxede derpaa op af Jorden bevæbnede Mænd, som
imidlertid kom i Strid og dræbte hinanden paa nogle faa nær.

S. 48, L. 10. Parnassets Toppe. Paa Toppen af det høje Bjærg Parnassos
i Phokis (Mellemgrækenland) fejrer Bakchos sine Fester. Kilden Kas tal
i a og den korykiske Hule (indviet til Nympherne) findes der.

S. 48, L. 14. Fra Nysas Fjeld. Ogsaa paa Bjærget Nysa er Bakchos
hjemme; der blev han opfostret af Nympherne, da han var lille. Flere
Bjærge af det Navn nævnes, her tænkes paa det, der laa paa Euboea, Øen
som ved Strædet Euripos var skilt fra Fastlandet.

S. 48, L. 9 f. n. Som for Lynild faldt. Semele havde, narret af andre,
ønsket at se sin Bejler (Zeus) i hans hele Vælde, men blev, da hendes
Ønske opfyldtes, dræbt af de Guden ledsagende Lyn.

S. 49, L. 7. Thyiaderne (Bakchantinderne) ledsage i vilde Sværme
Bakchos (Evoe) under de natlige Fester, hvortil ogsaa Stjærnerne ere
Vidne og ligesom danse med i Chor.

S. 49, L. 11. Amp.hion havde befæstet Theben, idet Stenene ved hans
Lyres Spil selv lagde sig til rette.

S. 51, L. 1. Hekate og Pluton. Den sidste er Underverdenens Gud
(Hades). Hekate er ogsaa en Mørkets Guddom, Ledsagerinde af
Underverdenens Gudinde (Persephone).

Tragediedigteren S op ho kl es fra Athen levede 497—406 før Chr. F. Af
hans talrige Dramaer (der nævnes hos Oldtids-62

forfattere Titler paa over 100 Stykker) ere syv Tragedier bevarede til
vor Tid.

Det fortælles, at Digteren ved Opførelsen af Antigone vandt saadan
Berømmelse, at man gav ham Plads mellem Feltherrerne paa et Tog, som da
forberedtes.

En Udtalelse af J. N. Madvig om Sophokles's Antigone.

(I Madvigs udgivne Skrifter foreligger kun lidt af hans Arbejder om
litterære Forhold i Oldtiden, uagtet han ofte under sin
Universitetsgerning havde Lejlighed til at sysle med denne Side af
Oldtidsstudiet, dels i sammenhængende Forelæsninger over græsk
Litteraturhistorie, dels ved Fortolkning af græske og romerske Digtere
og Prosaister. I Betragtning heraf kan det maaske her være paa sin
Plads at aftrykke et Brudstykke af en Forelæsning over Antigone,
saaledes som det er nedskrevet af en Tilhører. Uden at ville paabvrde
Læseren af den oversatte Tragedie nogen Autoritets Dom derom —
Oversættelsen vil sikkert give en klar Forestilling om, hvad Digteren
har villet — kan det dog forudsættes, at mange med Opmærksomhed ville
læse en Udtalelse om Stykket af den afdøde klartseende og for alt ædelt
og stort varmt folende Videnskabsmand.)

Stykkets Plan er simpel og uden kunstig Slyngning. Dets Tankegang og
Thema er gennemført med en Kraft og Dygtighed, som til alle Tider har
ladet det blive anset for en af de ypperste Tragedier, der er os
opbevarede, som den bedste af Sophokles, ja maaske af enkelte betragtet
som en Mønstertragedie.

Antigone optræder som den ædle, rene Kvinde med den stærkeste
Pietetsfølelse for alle hellige Love om Familieliv, og kæk til at
opretholde disse Love mod enhver. Hun optræder efter vor Følelse maaske
noget ensidig, vi ønskede en vis mere almen menneskelig Optræden af
Autigone. Naar vi se Hæmon opofre sig, kunde vi savne ligesom nogen
Gen-kærlighed fra Antigones Side. Men Charakteren staar i denne
Begrænsning afsluttet, klar og af ens Dybde, og lige over for hende som
Forsvarer af en ganske anden Opfattelse Kreon, der støtter sig til
Statens og Fædrelandets Ret, men saaledes at en vis personlig
Ensidighed og Iver for egen Herskermyndighed skyder sig frem ved Siden
af Omsorgen for Op-63 Oplysninger.

rethoklelsen af de borgerlige Love og Fædrelandets Krav. Det er de to
Hovedpersoners Charakteren som træde mod hinanden.

Ved Antigone maa det udhæves, at naar hun fremtræder som Repræsentant
for Familiepietet, saa drejer det sig i dette Stykke om en særegen
Pietet, mod de døde Slægtninge. Vi ved, hvilken Vægt man i Oldtiden
lagde paa Begravelsen efter den af Religionen foreskrevne Skik (jordes
eller brændes). Derom handler Euripides's »Hiketides«, hvor de syv
Heltes efterlevende søge Athens Hjælp i denne Hensigt. Det samme møder
os i den attiske Ståt i den aarlige Begravelsesfest for dem. der var
faldne i Krig; vi har det igen i Processen mod de Feltherrer, der ved
de arginusiske Øer havde forsømt at begrave Ligene (i Horats1 Ode I, 28
om Archytas o. s. v.}>

Ved Siden af Antigone staar underordnet paa en beskednere Plads den
blide Ismene, delende Følelsen for den døde men underkastende sig
Statens Lov, ikke trodsende men dog fuld af Hengivenhed for Søsteren,
saa at hun endog erklærer sig for delagtig i Brøden; vi se, hvor smukt
Ismene udfylder Antigones Charakter. Herunder ordne de øvrige sig,
Hæmon, der ikke taler meget om Kærlighed eller deklamerer, den græsko
Tragedie kendte ikke Elskeren og Elskerinden paa Scenen i moderne Form.
Med værdig og betydningsfuld Personlighed optræder Tire sia s, men dog
kun advarende, støttende Antigones Opførsel ved en betimelig Advarsel
til Kreon.

Om disse Roller er det at Interessen samler sig. Choret fremtræder med
dets eiendommelige Begrænsning, besindigt og ikke vovende at gribe ind
i Handlingen eller udtale alvorlige Domme før i Slutningsreflexionen,
hvor det» drister sig til at udtale, hvad det før har antydet.

Dette er det væsentlige i det Digterbillede af ædle Følelser og
Lidenskaber og Strid mellem forskellige Opfattelser og Kamp mod
Skæbnen, som giver denne Tragedie dens høje Betydning. Man har ikke
været fornøjet hermed, man har forlangt en saakaldet »Grundtanke« i
Tragedien, saaledes fra den hegelske Skoles Side, hvor Antigone
betragtes som en fuldstændig Typus for en græsk Tragedie; man opstiller
den Fordring, at der altid skal være to berettigede Principer, der
komme i Kamp med hinanden, og at det, der ligger under, har en
Berettigelse, hvorved det tragiske kommer frem. Hele dette Spørgsmaal
om, hvad der er denne Tragedies Grundtanke, beror paa en falsk
Opfatning af et Digterværk, idet man deri i Stedet for et Livsbillede
søger en Tanke, der skal lade sig udtrykke i en eller faa Sætninger af
docerende64

Natur. Dette er ikke det enkelte Digts Opgave eller det, soiu den
græske Digter har for sig. Desuden kan Fordringen om de to forskellige
Principer ikke anvendes paa nogle af de allerbetydeligste Tragedier;
man finder altid en virkelig Personligheds Kamp mod Skæbnen, livor der
vel ses en Berettigelse for denne Kamp, men naar vi sige dette, sige vi
i Virkeligheden kun lidt.

Andre, f. Ex. Böckh, har søgt at give i en bestemt Sætning, hvad der
skulde være Grundtanken i Antigone, og opstiller som Grundtanken, at en
lidenskabelig og ubegrænset Stræben leder til Udskejelse og Brud paa
Besindighed, som fører til vedkommendes Undergang. Men at denne
Stræben, naar den ikke begrænses, skrider over Maalet, er saa
almindelig en Tanke, at den kan ses i mangfoldige græske Tragedier; og
i Virkeligheden har Sophokles ikke lagt Vægt paa, at Antigone i
Lidenskab overskrider sin Beføjelse; det er hos Kreon, dette ligger.
Naar vi læse Tragedien uhildet, se vi Antigone segne, men ikke saaledes
at Digteren paa nogen Maade antyder, at det er berettiget, at hun
segner, eller saaledes at hau fælder Dom over hende. Hendes Skæbne er
ufortjent og virker derfor tilbage paa den anden.

Den hele Række Ytringer om det principale (Grundtanken) i Digtet synes
at paabyrde dette noget fremmed, og det er ikke Umagen værd at opholde
sig derved.

[Versangivelsen over Siderne er efter Meklers 6te Udgave af Dindorfs
Text i Teubners Textudgave, Leipz. 1885. — Oversættelsen er udført paa
Grundlag af Wunder's Text med Benyttelse af talrige nyere Forbedringer.
Af fulgte Læsemaader nævnes her: V. 130 xavafåç onzpunraç. 134
dvrcT'jna. 421 frzav. 600 ßdÅoc. 606 o Tidvza tz^owv. 782 ht\mou 810
Trayxuhaq. 858 zpiTzoXt^atv. 888 wfxpsuzcv. 968 äiaç. 1119 '7xaptav.
1134 kmzwv. 1148 <pteri±dzajv. 1150 wvaq. 1259 äUoTfjcaç. 1303 Åd/oc.]

